GRADONAČELNIK: ZRENjANIN POSTAJE MNOGO BOLJE MESTO ZA ŽIVOT – Zrenjanin\nGRADONAČELNIK: ZRENjANIN POSTAJE MNOGO BOLJE MESTO ZA ŽIVOT\n22 марта, 2018 List Zrenjanin\nOtvoreno je više od 3.000 novih radnih mesta\nZrenjanin se već nekoliko godina prepoznaje kao sredina veoma pogodna za investiranje, sa dobrim poslovnim okruženjem i mogućnostima koje nudi stranim investitorima, a potvrda za to jesu ne samo priznanja međunarodnih institucija, već i značajni ugovori koje smo prethodnih dana potpisali – rekao je za naš list gradonačelnik Čedomir Janjić.\n– Značajan je svaki investitor i svako novo radno mesto, ali kada samo u nekoliko dana stignu investitori sa namerom da ulože čak pedeset miliona evra u naš grad, onda imamo razlog da budemo posebno zadovoljni. Pogotovu kada se radi, kako je to i sam predsednik Srbije Aleksandar Vučić naglasio, o „višoj ligi investitora” koji, uz svetsku tehnologiju, najavljuje i nadprosečne zarade za zaposlene – rekao je gradonačelnik.\n– Raduje nas dolazak stranih investitora, ali smo još zadovoljniji kada u naš grad ulažu domaći investitori MPZ „Agrar” koji posluje u sastavu Industrije mesa „Matijević”, a koji će u Zrenjaninu izgraditi hladnjaču sa najvećim kapacitetom ne samo u našoj zemlji, već i u okruženju. Ta investicija će doprineti i ukupnom razvoju agrara, s obzirom da preduzeće planira i velike zasade višnje, ali i preuzimanje voća i povrća od kooperanata, namenjeno izvozu na tržište Evropske unije.\nGradonačelnik je naglasio da je u prethodnom periodu u pogonima domaćih i inostranih firmi koje posluju u našem gradu otvoreno oko 3.000 novih radnih mesta, a realizacijom ugovora potpisanih sa „Eseksom” i preduzećem MPZ „Agrar”, taj broj će biti i povećan za blizu četiri stotine.\n– U ovoj godini očekuje nas i otvaranje savremenog trgovinskog objekta „Lidl”, kod glavne autobuske stanice, gde će posao, kako najavljuju iz te kompanije, takođe dobiti više od četrdset naših sugrađana. Taj objekat u Zrenjaninu završen je među prvima u Srbiji, a u narednom periodu planira se izgradnja još jednog takvog, na Bagljašu. Ponosni smo i što je u prethodnih nekoliko meseci oživelo nekoliko devastiranih proizvodnih pogona koje su obnovili novi investitori i u njima se sada proizvodi na savremenim mašinama, u pitanju su italijanske kompanije GLM grupa, koja posluje u pogonu „Minela”, i IMS koja posluje u pogonu „Penfarma”, a sličnu proizvodnju uskoro započinje i belgijska komapnija „T4B” koja se bavi izradom zavesa i draperija, u zakupljenim pogonima „Alpina” – istakao je Janjić.\nVažno je, naveo je gradonačelnik, da će proizvodnje ponovo biti i u zrenjaninskom brodogradilištu „Begej”.\nUkazao je i da u zrenjaninskim industrijskim zonama posluju 42 strane i domaće kompanije, među kojima najveća nemački „Drekslmajer”, koji zapošljava 5.800 radnika i koji je u prethodnom perodu otvorio najviše radnih mesta, čak 2.000.\n– Pokušavamo da u jakoj konkurenciji država u okruženju i drugih gradova u Srbiji budemo jedna od najatraktivnijih sredina i to činimo na različite načine. Skupštinskom odlukom proširili smo i ponudili još 550 hektara u industrijskoj zoni „Jugoistok Ečka”, a pružamo podršku investitorima i preduzetnicima da razviju svoj biznis – dodao je gradonačelnik Janjić.\nNa kraju, naglasio je da je Srbija stabilna država, što je preduslov za dolazak stranih investitora, a samim tim i razvoj i napredak našeg grada.\n– Mi smo veoma zadovoljni što i predsednik Vlade i Srbije vode spoljnu politiku na ovakav način, ali i investicionu politiku u našoj zemlji. Sa najavljenim brzim putevima u našoj zemlji od Beograda do Zrenjanina i od Zrenjanina do Novog Sada, Zrenjanin će dobiti na kvalitetu kao dobro mesto za investiranje, ali, svakako i kao mnogo bolje mesto za život – zaključio je gradonačelnik Zrenjanina Čedomir Janjić.\nPREDSTAVNICI LOKALNE SAMOUPRAVE O INVESTICIJAMA I RAZVOJU INDUSTRIJSKIH ZONA\n← SEDNICA GRADSKOG VEĆA: O ceni prinudnih upravnika zgrada\nAMBASADOR CRNE GORE POSETIO ZRENjANIN →


Web stranica Vlade TK - Šef Misije OSCE-a u BiH posjetio Premijera Umihanića\nŠef Misije OSCE-a u BiH posjetio Premijera Umihanića\nTrenutna situacija na području Tuzlanskog kantona, zaključci sa konferencije o ekonomskom oporavku Bosne i Hercegovine u Sarajevu te ekonomski oporavak zemlje i budući koraci koje namjerava poduzeti Vlada TK s ciljem poboljšanja uslova života njenih građana bili su fokusu razgovora premijeraTuzlanskog kantona Bahrije Umihanića sa ambasadorom Fletcherom Burtonom, šefom Misije OSCE-a u BiH.\nUz napomenu da je Misija OSCE-a u BiH preusmjerila svoje resurse sa juga na sjever BiH kako bi pomoć zbog nedavnih poplava usmjerila gdje je najpotrebnije, ambasador Burton je rekao da su već uplatili 30.000.00 KM na račun Crvenog krsta BiH. U koordinaciji sa Ujedinjenim nacijama, Svjetskom bankom, državama članicama EU i vlastima BiH terenska kancelarija za ovaj dio BiH locirana je u Tuzli gdje je na čelu timova za procjenu šteta Ricardo Zapata Marti. Ovog nobelovca angažovala je Evropska unija da u kratkom roku procijene potrebe za oporavkom sa ciljem ocjene posljedica nedavnih poplava na živote ljudi i osnovne sektore u pogođenim područjima, rečeno je na sastanku.\nŠef Misije OSCE-a u BiH je napomenuo da je nakon februarskih protesta koji su se desili u Federaciji BiH premijer Umihanić jedini imenovani premijer i da je na njemu velika odgovornost.\nSagovornici su se saglasili da će dosadašnja dobra saradnja između OSCE-a i Vlade TK biti nastavljena.


Zakon ne obavezuje zamenu zimskih guma letnjima, ali mnogi bezbednosni razlozi idu u prilog ovoj zameni.\nPogledali smo točkove oko 30 parkiranih automobila, i otprilike kod polovine su još uvek montirane zimske gume. Što se njihovog izgleda tiče, i o zimskim i o letnjim gumama može se reći da su u dobrom stanju, ali bilo je i nekoliko zaista istrošenih.\nTo predstavlja veliku opasnost iz ugla bezbednosti u saobraćaju. Deo vozača uprkos tome, spreman je da štedi na zameni guma. Drugi, opet, smatraju da je važno da na vozilu imaju gume koje odgovaraju vremenskim uslovima. Cena jedne nove automobilske gume, u zavisnosti od proizvođača i dimenzija, može da se kreće od tri do čak 30 hiljada dinara.\n„Razumem da ih ne menjaju uvek, jer nije jeftina zabava, ali neka svako stavi na tas, šta je sada važnije: da spokojno voze po putu, ili da slučajno izazovu nezgodu drugima ili sebi, jer onda treba dublje zavući ruku, pošto ukoliko zbog nesreće nastanu problemi, mi smo odgovorni jer nismo promenili gume" kaže Aleks Janković, Temerin.\n„Gume treba menjati redovno, po zakonu. To spašava život ljudima u saobraćaju, kako vozačima i suvozačima, tako i ostalim učesnicima u saobraćaju" kaže Grujo Vujić.\nNasuprot zimskom periodu, zakon ne obavezuje i na letnju zamenu guma. Zbog toga ima i onih koji i sa dolaskom toplog vremena, nastavljaju da voze sa zimskim gumama, nezavisno od rizika.\n„Zimske gume, kada je ovako toplo vreme, nemaju to prianjanje, nije taj sastav gume da odgovara letnjem periodu, tako da je veće klizanje, veće trošenje guma, rečju, preporučljivo je svakako ih zameniti" kaže Gabor Tista, vulkanizer, Temerin.\nZamena guma staje između 450 do 750 dinara po točku, u zavisnosti od veličine. U cenu je uračunata zamena i balansiranje.


Jačanje saradnje Crne Gore i Turske u privredi i turizmu od obostranog interesa | Aktuelno\nJačanje saradnje Crne Gore i Turske u privredi i turizmu od obostranog interesa\nAkcenti sastanka bili su posvećeni jačanju saradnje Crne Gore i Turske u oblastima od obostranog interesa, prevashodno u privredi i turističkom sektoru, koji su ključni u izazovnom vremenu oporavka ekonomija.\nMinistar vanjskih poslova Đorđe Radulović i šef turske diplomatije Mevlut Čavušoglu potpisali su u Antaliji Memorandum o saradnji između ministarstava vanjskih poslova Crne Gore i Turske u domenu protokolarnih poslova koji će doprinijeti intenzivnijoj saradnji u ovoj oblasti, saopšteno je iz resornog ministarstva.\n“Imajući u vidu da je naše opredjeljenje širenje kapaciteta ekonomske diplomatije, sjutrašnje otvaranje Konzulata u Antaliji na čelu sa počasnim konzulom Erkanom Jilmazom, doprinijeti dinamiziranju aktivnosti u pogledu privlačenja turskih investicija”, kazao je Radulović.\nKako su naveli iz resornog ministarstva, akcenti sastanka bili su posvećeni jačanju saradnje Crne Gore i Turske u oblastima od obostranog interesa, prevashodno u privredi i turističkom sektoru, koji su ključni u izazovnom vremenu oporavka ekonomija.\n“Ministar Čavušoglu ocijenio je da je bilateralni susret još jedna potvrda da Crnu Goru i Tursku povezuju dobri međudržavni odnosi koji su praćeni intenzivnim političkim dijalogom i zavidnim nivoom međusobnog razumijevanja i saradnje. On je istakao značaj savezništva u NATO, gdje dvije zemlje sarađuju u okviru važnom za globalnu bezbjednost”, navode u saopštenju.\nTakođe ističi da je istaknuta neophodost njegovanja veza u kulturi i obrazovanju, za čije unapređenje i promociju, kako je konstatovano, postoji puno potencijala.\n“U tom kontekstu ministar Radulović je ocijenio da ovaj vid saradnje ima vitalnu ulogu u daljem jačanju odnosa, posebno imajući u vidu bogate istorijske veze i brojnu crnogorsku dijasporu u Turskoj”, dodaju u saopštenju.\nNapominju da će Radulović boraviti u Antaliji do 20. juna, gdje upravo na poziv kolege Čavušoglua učestvuje na sastanku šefova diplomatija zemalja učesnica Procesa saradnje u Jugoistočnoj Evropi (SEECP), kao i Antalijskom diplomatskom forumu.\nUgostitelji Budve: Promjeniti lošu praksu donošenja novih mjera danas za danas, svi da poštujemo mjere\nEKONOMIJA Aktuelno - 02.08.2021-19:55\nUgostitelji Budve održali su danas hitan sastanak sa koga su poručili da se obavezno promjeni loša praksu da se nove mjere donose “danas za...\nPosebna zahvalnost za prijateljski gest koji je značio šansu za spas ljudskih života tokom pandemije\nPOLITIKA Aktuelno - 02.08.2021-19:45\nMinistar vanjskih poslova Đorđe Radulović primio je danas u oproštajnu posjetu ambasadorku Austrije u Crnoj Gori Anu Janković, kojoj je zahvalio na posvećenosti i predanosti misiji koju...


"Nasa Borba" - Koliko danasnja armija odgovara potrebama drustva (2)\nNACELA CIVILNE KONTROLE VOJSKE\nOruzjem komanduje - politika\nOd Magna Carta (1215. godine) do danas, civilna kontrola vojske je jedan od osnovnih principa na kojima su pocivala prosperitetna drustva, a danas je jedan od vaznijih preduslova za ukljucivanje u evropske integracije i NATO\nKad se govori o civilno-vojnim odnosima i civilnoj kontroli vojske moze se radi kurioziteta pomenuti da se u Magna Carta (1215. godine) ogranicavaju prava kralja da namece poreze radi vodjenja rata i regulisu neka druga vojna pitanja. U Dusanovom zakoniku cetiri clana se odnose direktno na regulisanje vojnih pitanja i odnosa vojske prema civilima (u Bistrickom prepisu to su clanovi 57, 124, 125 i 130). Americki Ustav (1787.) dosta detaljno regulise finansiranje vojske (clan I, sekcija 8) i komandovanje njome (clan II, sekcija 2). Amandmanima II i III (Bill of Rights 1791.) regulisu se jos nmeki civilno-vojni odnosi. U kasnijem parlamentarnom razvoju SAD i drugih parlamentarnih demokratija razradjeni su i usavrseni legalni instrumenti i procedure uspostavljanja i stabilnog odrzavanja civilno-vojnih odnosa, cija sustina se svodi na civilnu kontrolu vojske.\nOd prakse do nacela\nOsnovna nacela civilno-vojnih odnosa u parlamentarnim demokratijama uglavnom su se iskristalisala u praksi, a sredinom ovog veka teorijski su razradjena u vojnoj sociologiji (Moris Janowits, Samuel Huntington i drugi). Sfera civilno-vojnih odnosa obuhvata sistem veza i odnosa izmedju oruzanih snaga jednog drustva i ostalih elemenata njegove politicke i socijalne strukture.\nVojska kao osnovni element bezbednosti i nezavisnosti drustvene zajednice, odnosno drzave mora ucestvovati u distribuciji drustvenih vrednosti: ekonomskih, drustenog i politickog uticaja, ugleda. U tom pogledu moraju se uspostaviti odnosi u donosenju politickih odluk koji ce onemoguciti da se vojska koristi monopolom sile radi ostvarivanja prednosti u odnosu na ostale drustvene grupe i organizacije.\nZbog toga je u praksi i teoriji konstituisano prvo najvaznije nacelo civilne kontrole vojske: suprematija civilne u odnosu na vojnu vlast i efikasna potcinjenost vojske civilnom vrhovnom komandantu. U savrmenim demokratskim drustvima to je condito sine qua non civilno-vojnih odnosa i drustvenog polozaja vojske. Postoji vise indikatora koji ukazuju na stepen civilne kontrole vojske. To su najpre parlamentarna tela za odbranu (odbori i komisije). Ona moraju imati jasno definisana ovlascenja i pravne mogucnosti da svoje odluke sprovedu. Drugi bitan pokazatelj su komandne nadleznosti vrhovnog komandanta, koje se moraju prilagodjavati politickim uslovima. Na pr. Americki Kongres je morao da ogranicava prava vrhovnog komandanta, predsednika SAD, za upotrebu oruzanih snaga posle negativnih iskustava iz vijetnamskog rata usvajanjem poznatog War Powers Act (Zakona o ratnim ovlascenjima) 1973. godine.\nProfesionalizacija i depolitizacija\nTreci vazan pokazatelj su nadleznosti za uvodjenje vanrednog stanja u drzavi - da li je to iskljucivo pravo vrhovnog komandanta, ili ga deli sa vladom i parlamentom i po kojim procedurama. Bitna je i struktura i nadleznosti Ministarstva odbrane i njegove ingerencije u sferi izgradnje oruzanih snaga, narocito podela ovlascenja izmedju Ministarstva i Generalstaba. Kao znacajan pokazatelj stepena civilne kontrole vojske uzima se podatak o tome kome su potcinjeni vojni sudovi i obavestajno-bezbednosne sluzbe.\nDrugo nacelo civilne kontrole vojske svodi se na priznavanje i prihvatanje profesionalne kompetentnosti i autonomije vojnih profesionalaca u svojoj strucnoj sferi. Vrhovna civilna vlast ne bi smela da se uplice u pitanja organizacije i taktike upotrebe oruzanih snaga, vec da ta pitanja resavaju vojni profesionalci u skladu sa tehnoloskim napretkom i razvojem vojne vestine. Civilna vlast mora nastojati da se vojsci i vojnom pozivu obezbedi dostojna pozicija u drustvu iz koje ce slediti i odgovarajuci drustveni ugled. Trece nacelo, koje rezultira iz dva prethodna, je depolitizacija i minimalizacija mesanja vojske u politiku i politicke intervencije u strucna vojna pitanja. Ako se ova ravnoteza ne odrzava, posledice su najcesce veoma negativne i po vojsku i po politiku.\nDa bi se pomenuta nacela civilne kontrole vojske mogla ostvariti u praksi, pored institucionalnih i normativnih resenja, potrebne su jos neke preptostavke. Na prvom mestu potrebno je ostvariti odredjeni nivo transparentnosti u sferi odbrane, kako bi se kriticka javnost mogla aktivno odnositi prema njoj.\nNeophodno je i postojanje unutrasnjeg efikasnog mehanizma kontrole zakonitosti rada komandi, ustanova i pojedinaca u oruzanim snagama i u sferi odbrane. Taj mehanizam sprecava vojnu organizaciju da nelegalno siri svoju profesionalnu sferu i prevazilazi granice neophodne organizacione autonomnosti.\nPrilagodjavanje novih demokratija\nPomenuta nacela civilne kontrole vojske jasno su definisana, a politicka praksa potvrdila je njihovu valjanost. Od vremena Magna Carte (Velike povelje o slobodama), preko Dusanovog zakonika, pa do najnovije povelje - pravnog akta kojim se regulisu politicki odnosi u Evropi buducnosti - Pariske povelje za novu Evropu, civilna kontrola vojske jedan je od osnovnih principa na kojima su pocivala i na kojima ce pocivati prosperitetna i moderna drustva. Civilna kontrola vojske definisana je kao jedan od preduslova za ukljucivanje u postojece oblike evropskih integracija. Isto vazi i za pristupanje NATO.\nOstaje, dakle, da se nove demokratije, u sklopu opste drustvene transformacije iz autoritarnih u demokratske sisteme, prilagode i parlamentarnom modelu civilne kontrole vojske da bi se mogle ukljuciti u savvremene evropske politicke, ekonomske i vojne integracione procese. Ko uspostavi uspesne instrumente i procedure civilne kontrole vojske ispunice jedan od preduslova za ukljucivanje u glavne tokove modernizacije drustva i odbrane. Ko to ne ucini uspesno ostace na sporednom koloseku da, sa velikim zakasnjenjem, saceka neki povoljniji sticaj unutrasnjih okolnosti.\nAutor je sekretar Centra za civilno-vojne odnose)\nSutra: Sta je to profesionalna vojna etika


Tužilaštvo Srbije: Nema informacija da je održana sjednica o izručenju Osmanovića - BIGportal.ba\n26 Decembra, 2019 26 Decembra, 2019 0186\nTužilaštvo Srbije za ratne zločine ne raspolaže informacijom da je održana sjednica vanpretresnog vijeća Višeg suda u Beogradu o zahtjevu Tužilaštva BiH za izručenje Osmana Osmanovića, nekadašnjeg upravnika logora u Gornjem Rahiću kod Brčkog, rečeno je u srpskom tužilaštvu.\n“Čekamo da se zakaže sednica vanpretresnog sudskog veća Višeg suda u Beogradu, Odeljenja za ratne zločine koji će odlučiti u prvom stepenu. Na tu odluku će stranke imati pravo žalbe o kojima će odlučiti Apelacioni sud u Beogradu”, ističu u ovom tužilaštvu.\nMediji u BiH ranije su prenijeli izjavu Osmanovićevog advokata Mirsada Crnovršanina da je Viši sud u Beogradu odbio zahtjev Tužilaštva BiH za izručenje Osmanovića.\nOmanovićev advokat rekao je za “Klix” da predstoji ulaganje žalbe Apelacionom sudu u Beogradu.\n“Odbrana će tražiti da se ukine to rješenje i da se omogući izručenje Osmanovića”, rekao je Crnovršanin.\nOptuženi Osmanović izjasnio se prije tri dana na ročištu da želi da bude izručen BiH po skraćenom postupku.\nTužilaštvo BiH je krajem novembra od Srbije zatražilo izručenje Osmanovića zato što su zločini za koje se tereti počinjeni na teritoriji BiH, žrtve su državljani te zemlje, a dokazi i svjedoci se nalaze u BiH.\nViši sud u Beogradu je 25. novembra, na prijedlog Tužilaštva Srbije za ratne zločine, odredio pritvor nekadašnjem pripadniku takozvane Armije BiH Osmanu Osmanoviću zbog sumnje da je izvršio ratni zločin nad srpskim civilima i ratnim zarobljenicima u ljeto 1992. godine u Gornjem Rahiću na području Brčkog.\nOsmanović je osumnjičen da je tokom ljeta 1992. godine u logoru Rasadnik u Gornjem Rahiću na području Brčkog, kao pripadnik Hrvatskog vijeća odbrane, kasnije takozvane Armije BiH, zajedno sa više pripadnika te jedinice nanosio povrede, mučio, zlostavljao i zastrašivao civile i zarobljene pripadnike Vojske Republike Srpske.\nOsmanović je u subotu uveče, 23. novembra, uhapšen na prelazu Sremska Rača između BiH i Srbije i bilo mu je određeno policijsko zadržavanje do 48 časova.


Boston ponizio Nikse, Vujačić odmenio Kobija u pobedi nad Denverom\nČetvrtkom se tradicionalno igraju sveta tri utakmice NBA sezone, od kojih dve prenosi nacionalna televizija, u ovom slučaju TV mreža TNT. Njujork Niksi doživeli su veliku blamažu upravo na nacionalnoj televiziji, pošto su u duelu sa Bostonom poraženi sa 45 poena razlike – 104:59.\nKošarkaši Njujorka u Boston su stigli ohrabreni sa dve uzastopne pobede, a kući se vraćaju osramoćeni trećim najtežim porazom u klupskoj istoriji i srećni da nisu srušili negativni rekord kluba po broju postignutih poena na jednoj utakmici, samo zahvaljujući trojci Nejta Robinsona sa preko 11 metara u poslednjoj sekundi meča. Niksi su bili očajni od starta, pogodili samo 30 odsto šuteva iz igre u prvom poluvremenu i nisu uspeli da nateraju Seltikse da i jednom izgube loptu. Njihov trener Ajzea Tomas rekao je posle utakmice da je to bilo najsebičnije poluvreme koje je ikad video u životu. U međuvremenu, domaći su bili standardno odlični, Pol Pirs i Rej Alen su ubacili po 21 poen, Kevin Garnet se dosta odmarao i završio sa 8, uz 11 skokova, ali za svega 22 minuta, a priliku da se istaknu dobili su rezervisti. Edi Haus je postigao 15, Glen Dejvis 13 poena.\nSvega nekoliko sati pošto je Fil Džekson pristao na produžetak ugovora i obavezao se da u klubu ostane do leta 2010, Lejkersi su proslavili više nego ubedljivom pobedom nad Denverom – 127:99. Trofejni stručnjak za dve dodatne godine u klubu dobiće ukupno 24 miliona dolara, što ga i dalje čini najplaćenijim trenerom u istoriji NBA lige. Sama utakmica bila je relativno otvorena sve do poslednje četvrtine. Lejkersi u poslednji period ušli sa 7 poena viška i prvom zvezdom tima na klupi, a Kobi Brajant je potpuno neočekivano do kraja tamo i ostao. Džej Ar Smit je trojkom na startu poslednjeg kvotera smanjio na 81:77, posle čega je usledila serija domaćih 25:8 i pobednik je odlučen. U odsustvu Brajanta, koji je završio sa 24 poena, 7 asistencija i 6 skokova za 29 minuta igre, dominirao je slovenački internacionalac Saša Vujačić sa rekordom karijere - 22 poena, od čega je 19 ubacio u poslednjoj četvrtini. Vladimi Radmanović je kao starter postigao 6 poena (3-3, 0-4, -), uz isto toliko asistencija za 22 minuta. Najefikasniji kod poraženih bio je Karmelo Entoni sa 23 poena, ali je isključen polovinom poslednjeg perioda zbog namernog faula nad Vujačićem.\nPosle prilično lošeg starta sezone, Golden Stejt Voriorsi pokazuju da prošlogodišnje partije u plej-ofu nisu bile slučajnost. Za petu uzastopnu pobedu – 113:94 protiv Hjuston Rokitsa, najzaslužniji su bili Beron Dejvis sa 27 i Stiven Džekson sa 20 poena.


Vreme 636 - Sinisa Simic, republicki javni tuzilac: Strucno usavrsavanje javnih tuzilaca i zamenika javnih tuzilaca -->\nStručno usavršavanje je ne samo zakonsko pravo već i obaveza svakog tužioca, ali i potreba uslovljena razvojem savremenih oblika kriminala. Osnivanjem Pravosudnog centra stvorena je mogućnost da unapređivanje stručnih znanja tužilaca postane kontinuirana aktivnost usklađena prema potrebama samih tužilaca. Nakon sagledavanja stanja na polju stručnog znanja, aktuelnosti problema i izraženih potreba tužilaca, Republičko javno tužilaštvo i Udruženje javnih tužilaca i zamenika javnih tužilaca Republike Srbije su uz veliku podršku, saradnju i razumevanje stručnjaka i saradnika Pravosudnog centra, tokom 2002. godine, realizovali seminare stručnog usavršavanja javnih tužilaca i zamenika javnih tužilaca kojima su obuhvaćeni svi nosioci javnotužilačke funkcije u Srbiji.\nDo sada su obrađene najaktuelnije teme vezane za novu procesnu ulogu i ovlašćenja tužioca, prema Zakoniku o krivičnom postupku, kao rukovodioca pretkrivičnog postupka, primenu načela oportuniteta, kriminalističko-tehnička veštačenja i kvalitetno izjavljivanje žalbi radi pooštravanja kaznene politike. Posebna pažnja posvećena je i odnosu tužilaštva i medija, organizaciji rada tužilaštva sa medijima i strategiji informisanja štampe, gde su kao predavači učestvovali ne samo domaći novinari već i eksperti iz inostranstva – portparol tužilaštva u Berlinu Bjern Reclaf. Multidisciplinaran pristup obradi tema i učešće istaknutih domaćih i stranih predavača učinili su da do sada održani seminari budu izuzetno uspešni i od svih učesnika ocenjeni najvišim ocenama.\nTokom 2003. godine, kao nastavak dosadašnje izuzetne saradnje i u cilju kontinuiteta u stručnom usavršavanju tužilaca, očekujemo da se uz podršku Pravosudnog centra, za manje grupe učesnika, realizuju seminari i specijalizovani kursevi koji bi obradili teme vezane za izmene i dopune Zakonika o krivičnom postupku i suđenje ratnih zločina. Posebna pažnja bila bi posvećena suzbijanju i borbi protiv organizovanog kriminala, odnosno ovlašćenjima specijalnog tužioca u krivičnom postupku i novim procesnim institutima kao što su: svedok saradnik, prikriveni islednik, kontrolisane isporuke, oduzimanje imovinske koristi i dr. Reč je o potpuno novim institutima koji u našem pravu do sada nisu postojali i očekujemo da uz pomoć Pravosudnog centra, za seminare na ove teme, obezbedimo veći broj domaćih i stranih predavača i stručnjaka.\nSmatram da su stvoreni svi uslovi da ne samo tužioci već i tužilački saradnici i pripravnici budu obuhvaćeni intenzivnim i kontinuiranim stručnim usavršavanjem, jer oni predstavljaju budućnost tužilačke organizacije. Osnovni cilj stručnog usavršavanja je povećanje efikasnosti i kvaliteta progona učinilaca krivičnih dela, a posebno najtežih oblika kriminala.


Bajsologija - Bajsologija - strana 55\nZijden je, u intervju Tanjugu, najavio da će 15. i 16. juna u Beogradu, uz podršku holandske ambasade, biti održan Festival biciklizma, na kojem će se okupiti stručnjaci za biciklizam... Čitaj dalje\nBajsologija / 23.03.2013\nKompletna Hala 3, koja se nalazi na samom ulazu na Beogradski sajam, posvećena je Mercedesu. Tu je izložen bicikl Mercedes-Benz koji sa PDV-om košta 520.526 dinara i 40 para. Da... Čitaj dalje\nOvaj advokat u svojoj kancelariji zastupa čikaške bicikliste u slučajevima saobraćajnih nezgoda i oblasti naknade štete. Ideja da pruža pravne usluge biciklistima se pojavila još 1996. godine kada je Brendan... Čitaj dalje\nStudenti dizajna traže pomoć i savet od biciklista\nBajsologija / 14.03.2013\nPreciznije, zadatak im je da dizajniraju nešto za urbane/gradske bicikliste, za ljude koji biciklom idu na posao, a to nešto bi im bilo od koristi. Uslov je da to ne... Čitaj dalje\nVolvo pravi automobile koji paze na bicikliste\nBajsologija / 11.03.2013\nStatistike govre da oko 50 odsto svih biciklista poginulih na putevima u Evropi strad u sudaru sa automobilom. Sistem se sastoji iz radara koji se nalazi integrisan u prednji deo... Čitaj dalje\nAmerika ima Nacionalni registar bicikala\nBajsologija / 04.03.2013\nU Nacionalni registar bicikala se unose podaci o vlasniku i serijskom broju bicikla. Po pronalasku ukradenog bicikla potrebno je samo proveriti da li je on u Nacionalnom registru. Vlasnici bicikla registruju svoj... Čitaj dalje\nDozvolite da se predstavimo, mi smo Bajsologija\nBajsologija / 02.03.2013\nVoleli bismo da Bajsologija postane online mesto, a u nekoj budućnosti i pravi online magazin, oko kojeg će se i koji će okupljati iste takve zaljubljenike. Prikupljaćemo i beležiti vaše... Čitaj dalje\nStrana 55 od 56« Najnovije«...102030...5253545556»


Zlatiborac delikates posebna kobasica 350g cena akcija Srbija\nZlatiborac delikates posebna kobasica 350g cene\nTrenutno nemamo slike za Zlatiborac delikates posebna kobasica 350g\nEPonuda nije internet prodavnica već Vam omogućava da brzo i lako nađete Zlatiborac delikates posebna kobasica 350g po najjeftinijoj ceni. Naš cilj je da kupci budu što bolje informisani o ponudi Zlatiborac delikates posebna kobasica 350g na tržištu Srbije. Vrlo lako nalazite željeni proizvod za kategoriju Kobasica cene, ne morate da lutate od sajta do sajta za Zlatiborac Kobasica, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Zlatiborac delikates posebna kobasica 350g sa PRODAVCEM. EPonuda ne može da garantuje potpunu tačnost specifikacije i slika za Zlatiborac delikates posebna kobasica 350g. Pre kupovine, podatke za Zlatiborac delikates posebna kobasica 350g proverite na sajtu PROIZVOĐAČA.


Zagrevanje za SP, Mažić na centru u Razgradu\nNaslovna / Fudbal / Liga evrope / Zagrevanje za SP, Mažić na centru u Razgradu\nSrpski sudijski tim sutra sudi Ludogorec - Milan\n2018-02-14 22:08 > 22:08\nNajbolji srpska sudijska ekipa na čelu sa Miloradom Mažićem sudiće utakmicu Ludogorec – Milan u šesnaestini finala Lige Evrope. Mažić će biti na centru u jednoj od najjačih utakmica u ovoj fazi takmičenja, a pomagaće mu Milovan Ristić i Dalibor Đurđević, dok su za dodatne pomoćne sudije određeni Nenad Đokić i Danilo Grujić. Četvrti sudija biće Nemanja Petrović, a za posmatrača suđenja odabran je Levn Paniašvili iz Gruzije.\nPOZNATO GDE ĆE SE GRADITI NACIONALNI STADION\nMažić je već dugi niz godina bez premca najbolji srpski sudija, a u poslednje vreme je počeo da dobija zaslužene pohvale na međunarodnom nivou – delio je pravdu na utakmicama Lige šampiona, Lige Evrope i kvalifikacija za svetska i evropska prvenstva, ali i na najvećim turnirima na planeti.\nUpravo će ovosezonski nastupi u najjačim klupskim takmičenjima našoj sudijskoj ekipi biti prava priprema za predstojeće Svetsko prvenstvo, koje je na programu u Rusiji. Oni će biti jedan od 10 evropskih sudijskih timova koji će deliti pravdu na Mundijalu.\nUtakmica Ludogoreca i Milana na programu je u četvrtak od 19 časova u Razgradu, na ’Ludogorec areni’.\nTags milorad mažić\nPrethodna Vrba: Humska će videti „eru Plzenja“!\nPoverenje UEFA je bezgranično, pogledajte kakav evropski super derbi sudi Milorad Mažić\nNajbolji srpski sudija na centru u Kopenhagenu


Montažne kuće za izbeglice - JuGmedia\nBELA PALANKA – U okviru projekta “Podrška u sprovodjenju stratregija za interno raseljena lica, izbeglice i povratnike u Srbiji“, potpisan je ugovor o saradnji i izgradnji dve montažne kuće za dve porodice koje su smeštene u Kolektivnom centru u Hotelu “ES Remizijana“.\nProjekat finansira Delegacija EU u Srbiji a realizuje Danski savet za izbeglice uz podršku Komesarijata za izbeglice i migracije Srbije i UNHCR-a.\nPredsednik opštine Bela Palanka Goran Miljković izjavio je da je ranije izgradjena kuća socijalnog stanovanja u kojoj je smešteno 6 izbegličkih i dve najugroženije porodice u opštini. Izgradjene su i tri montažne kuće u kojima žive tri porodice raseljenih.\n“U planu je izgradnja još jedne zgrade socijalnog stanovanja sa 12 stanova, od kojih 10 za izbeglice a dva za socijalno ugrožene. Opština obezbeđuje plac i neophodnu infrastukruru”, kazao je Miljković.\nPahomije proslavio imendan\nCarinici obradovali decu u domu “Duško Radović”


Nezavisnost centralne banke je osnovni preduslov za uspješno sprovođenje monetarne politike. Nezavisnost centralne banke podrazumijeva postojanje visokog stepena slobode odlučivanja pri vođenju monetarne politike. Povećanje nezavisnosti centralne banke namijenjeno je, prije svega, njenoj zaštiti od političkih pritisaka, povezanih s izbornim ciklusom. Nezavisnost centralne banke ima dvije dimenzije: nezavisnost cilja i nezavisnost instrumenta. Nezavisnost cilja predstavlja slobodu centralne banke da definiše ciljeve monetarne politike (stabilnost cijena, stopa nezaposlenosti, BDP i sl.). Nezavisnost instrumenta znači da centralna banka ima slobodu da odabere odgovarajuće politike – instrumente kojima će postići željene efekte na ekonomiju.\nNezavisnost centralne banke može biti: funkcionalna (sloboda izbora cilja monetarne politike), institucionalna (sloboda izbora instrumenata monetarne politike - definisanje i implemetacija), personalna (uloga, status i sastav najvišeg organa centralne banke) i finansijska (budžetska nezavisnost i zabrana monetarnog finansiranja).\nAnaliza nezavisnosti CBCG pokazala je da je Centralna banka Crne Gore zakonskim rješenjem i djelovanjem u praksi, u okviru postojećeg režima deviznog kursa, ostvarila značajan nivo nezavisnosti.\nNezavisnost Centralne banke Crne Gore definisana je Zakonom o Centralnoj banci Crne Gore (“Službeni list CG”, br. 40/10 i 46/10). Novim Zakonom je dodatno regulisano pitanje nezavisnosti centralne banke uvođenjem odredbe koja dopunjuje institucionalnu nezavisnost. Novi zakon, takođe, bolje uređuje i personalnu nezavisnost - precizira uslove imenovanja i razrješenja članova Savjeta Cnetralne banke, kao i poslove koji su nespojivi sa funkcijom u CBCG. Naime, u skladu sa novim Zakonom, Centralna banka je nezavisna u ostvarivanju ciljeva i izvršavanju utvrđenih funkcija. Centralna banka, članovi njenih organa i zaposleni u Centralnoj banci nezavisni su u izvršavanju funkcija i obavljanju poslova utvrđenih Zakonom (i drugim zakonima) i ne smiju primati, niti tražiti uputstva od državnih i drugih organa i organizacija ili drugih lica. Državni i drugi organi i organizacije i druga lica ne smiju vršiti uticaj na rad i odlučivanje članova organa Centralne banke. U ostvarivanju utvrđenih ciljeva, Centralna banka može, ne dovodeći u pitanje svoju samostalnost i nezavisnost, sarađivati sa Vladom i drugim državnim organima i organizacijama i, u okviru svoje nadležnosti, preduzimati mjere za unaprijeđenje te saradnje. Centralna banka daje preporuke Vladi u oblasti ekonomske politike.\nCentralna banka ne smije, direktno ili indirektno, odobravati kredite Vladi, drugim državnim organima i organizacijama, jedinicama lokalne samouprave, ni licima čiji je osnivač ili većinski vlasnik država ili jedinica lokalne samouprave. Takođe, Centralna banka može obavljati poslove u vezi sa hartijama od vrijednosti koje emituje Crna Gora, ali ne smije na primarnom tržištu kupovati dužničke HOV Crne Gore.\nZakom je predviđeno da Centralna banka sve izvještaje dostavlja na uvid/upoznavanje Vladi. Tako se Vladi, na njen zahtjev, dostavljaju podaci i informacije u vezi sa ostvarivanjem ciljeva i izvršavanjem funkcija Centralne banke. Po potrebi, a najmanje jednom godišnje Skupštini Crne Gore se na razmatranje podnosi izvještaj o radu Centralne banke. Skupštini i Vladi se po potrebi, a najmanje jednom godišnje, dostavljaju izvještaji o stabilnosti finansijskog sistema i pitanjima stabilnosti cijena radi informisanja. Nakon donošenja, finansijski plan Centralna banka dostavlja Vladi i Skupštini, radi upoznavanja. Skupštini se, takođe, godišnje dostavljaju finansijski izvještaji sa mišljenjem nezavisnog spoljnjeg revizora, radi upoznavanja.\nČlanove Savjeta imenuje Skupština, na period od šest godina. Član Savjeta ne može biti član političke organizacije, poslanik u Skupštini, član Vlade ili lice koje obavlja neku drugu funkciju ili dužnost na koju ga je imenovala Skupština ili Vlada, osim funkciju ili dužnost u MFI i ne može biti lice koje obavlja funkciju ili dužnost u organima lokalne samouprave i organima sindikalnih organizacija. Takođe, član Savjeta ne može biti član organa, zaposleni ili spoljni saradnik banke, finansijske institucije i drugog pravnog lica čije poslovanje kontroliše Centralna banka.


STUDENTSKI SERVIS USH KRAGUJEVAC PODRAZUMEVA:\nSrednjoškolci i srednjoškolke sa hendikepom koji su zainteresovani za nastavak obrazovanja, tj. upisivanje fakulteta ili visoke škole, mogu da se obrate Udruženju studenata sa hendikepom sa željom da saznaju koje mogućnosti nudi fakultet/visoka škola za koji su se opredelili. Ukoliko je potrebna adaptacija načina polaganja prijemnih ispita, Udruženje se obraća određenoj visokoškolskoj ustanovi sa tim zahtevom. Takve vrste prepreka se uglavnom uspešno prevazilaze.\nZastupanje podrazumeva komunikaciju sa upravama\nfakulteta, univerziteta, visokih škola, i ministarstava, kao i ostalih institucija, u cilju pružanja podrške studentima u formulisanju problema i zahteva u dopisima, predavanje dopisa nadležnim institucijama itd. Studenti imaju najviše potreba kada je u pitanju oslobađanje troškova školarine i regulisanje statusa na fakultetu. S obzirom na to da Ministarstvo prosvete i nauke Republike Srbije od školske 2008/2009. godine izdaje uputstvo za upis studenata pripadnika manjinskih grupa van upisne kvote, očekivano je da to postane i redovna praksa. Međutim, to nije slučaj, te se još uvek upravi svakog fakulteta i visoke škole mora obraćati pojedinačno, u ime svakog studenta. Kao odgovor na svaku molbu, Ministarstvo prosvete daje preporuku visokoškolskoj ustanovi da određenog studenta ili studentkinju upiše van kvote ili omogući oslobađanje plaćanja školarine „u skladu sa svojim mogućnostima“. Ishod je, uglavnom, pozitivan, mada još uvek nije stoprocentan.\nUdruženje studenata sa hendikepom je 2002. godine pokrenulo inicijativu za dodelu „Stipendija za izjednačavanje mogućnosti“ kako bi se brucošima i studentima sa hendikepom pružila mogućnost da unaprede svoje školovanje dobijanjem stipendija po olakšanim uslovima. Uzimajući u obzir neravnopravnost tokom upisa i studija, ova stipendija u mnogome olakšava prevazilaženje prepreka na koje nailaze brucoši i studenti sa hendikepom. Stipendija se dodeljuje svim studentima i studentkinjama sa hendikepom koji studiraju na trošku budžeta Republike Srbije i prvi put su upisali određenu godinu studija.


Uskoro rešenje za srpske pasoše na KiM\nBeta 28. maja 2016. 10:45\nDirektor Kancelarije za Kosovo i Metohiju Marko Djurić izjavio je danas da je umereni optimista da će problem gradjana na Kosovu i Metohiji koji imaju biometrijski pasoš Republike Srbije uskoro biti rešen.\n„Sasvim je sigurno, i to mogu da preuzmem odgovornost pred gradjanima, da nećemo ostaviti naše gradjane na Kosovu i Metohiji bez važećih dokumenata sa kojima mogu bez viza da putuju u EU“, kazao je Djurić Radio-televiziji Srbije.\nDjurić je rekao da je delegacija Srbije predočila evropskim zvaničnicima da je neprihvatljivo da gradjani Srbije sa Kosova teže ulaze u zemlje EU sa zvaničnim biometrijskim pasošem Republike Srbije nego ljudi koji dolaze u Evropu bez ijedne putne isprave.\nOn je istakao da je delegacija Srbije „na tu temu bila posebno oštra“, pošto je i predsednik vlade stavio u zadatak da se to pitanje hitno reši.\nDjurić je rekao da je „umereni optimista“ da će taj problem biti rešen u kraćem roku, ali da ipak, režim prijema u te države ne zavisi od Srbije.


Tag / Republika Srpska / Vesti online\nDodik: Sa SDA samo tehnička koalicija\nPredsedavajući Predsedništva SNSD Milorad Dodik izjavio je danas da njegova stranka neće ići ni u kakvu koaliciju sa SDA, niti će potpisivati programski dokument, već je cilj da se ide...\nBliži se godišnjica smrti Davida Dragičevića koja je pokrenula proteste u Banjaluci. Policija odbija da dostavi tražene informacije.\nFederacija BiH 1. marta obeležava Dan nezavisnosti, tačnije datum kada se tadašnja republika otcepila od SFRJ, a ostaće upamćen po ubistvu srpskog svata Nikole Gardovića, što je praktično...\nGalijašević: BiH nije bezbedna zemlja\nStručnjak za bezbednost Dževad Galijašević ocenio je da BiH nije bezbedna zemlja.\nMladić u martu u Srbiji?\nGeneral Ratko Mladić mogao bi da dođe u Srbiju na privremenu slobodu krajem marta, prenose mediji.\nDodik o susretu sa Izetbegovićem i pitanjem koje mu je postavio\nPredsedavajući Predsedništva BiH Milorad Dodik izjavio je danas u Istočnom Sarajevu da je na sastanku s liderima SDA i HDZ-a BiH u ponedeljak, Bakira Izetbegovića upitao u vezi sa incijativom o...


Nacrt zakona o vazdušnom sobraćaju – Grad Niš\nNacrt zakona o vazdušnom sobraćaju\n· Miloš Jovanović · 15. avgusta 2014.\nU Gradskoj kući u Nišu održana je javna rasprava o nacrtu zakona o vazdušnom saobraćaju. Nacrt je predstavio pomoćnik ministra za sektor vazdušnog saobraćaja Zoran Ilić.\nDo sredine oktobra niški aerodrom će ispuniti sve uslove koje predviđa novi zakon o vazdušnom saobraćaju, rekao je gradonačelnik Zoran Perišić na javnoj raspravi o zakonu o vazdušnom saobraćaju.\nNovim zakonom o vazdušnom saobraćaju povećaće se sigurnost i efikasnost vazduhoplovstva u Srbiji. Pored brojnih novih odredbi biće oformljena i dva komiteta u svrhu poboljšanja vazduhopolovsta – Nacionalni komitet za sigurnost i program za sigurnost u vazduhoplovstvu. Prema rečima pomoćnika ministra Zorana Ilića, niški aerodrom ispunjava gotovo sve uslove određene nacrtom.\nPrema ovom Nacrtu zakona aerodromski operatori će imati manja prava, a na velikim aerodromima se uvode slotovi.\nSlot je odobrenje koje daje koordinator za korišćenje celokupne aerodromske infrastrukture koja je neophodna za obavljanje javnog avio-prevoza.\nAerodromskim operaterima se ograničava mogućnost da samostalno formiraju cene aerodromskih usluga kao i da samostalno dodeljuju subvencije i popuste avioprevoznicima.\nPredloženim nacrtom aerodromi se dele na aerodrome sa usklađenim redom letenja i na koordinisane aerodrome od čega će zavisiti način na koji aerodromi mogu upravljati slotovima.\nNacrt zakona takođe ukida čarter letove na način na koji su oni do sada bili definisani. Prema nacrtu letovi mogu biti redovni ili vanredni.\nSledeća objava: Obilazak Suvodolskog potoka\nPrethodna objava: Počeo festival NIŠVIL 2014


Golić: Srpska neće prezati ni od međunarodne arbitraže\nponedeljak, 26 novembar 2018 06:28\nPotpredsjednica Vlade Republike Srpske Srebrenka Golić poručila je da Srpska neće prezati ni od međunarodne arbitraže kada je riječ o sprečavanju Hrvatske da odlaže radioaktivni otpad nadomak granice sa BiH i centra Novog Grada.\nGolićeva je za "Euro Blic" istakla da je situacija ozbiljna i da je ovaj slučaj presedan u svjetskoj praksi.\n"Iskreno vjerujem da ćemo u našim nastojanjima imati i podršku novoizabranih članova Predsjedništva BiH i da će oni daleko ozbiljnije od svojih prethodnika pristupiti ovom problemu i, zajedno sa novim sazivom Savjeta ministara BiH, pokazati mnogo više aktivizma na sprečavanju izgradnje odlagališta", rekla je Golićeva, koja je i ministar za prostorno uređenje, građevinarstvo i ekologiju.\nOna je dodala da resorno ministarstvo nije zvanično obaviješteno o nedavnoj odluci hrvatske Vlade o donošenju Nacionalnog programa sprovođenja strategije zbrinjavanja radioaktivnog otpada, iskorištenih izvora i istrošenog nuklearnog goriva, prema kojoj će otpad biti skladišten u kasarni Čerkezovac u opštini Dvor na neposrednoj granici sa BiH.\nNačelnik opštine Novi Grad Miroslav Drljača zatražio je od nadležnih institcija Republike Srpske i BiH da zaštite svoje građane.\n"Kada se uzme u obzir da je kasarna Čerkezovac udaljena vazdušnom linijom manje od kilometra od bunara koji vodom snabdijeva Novi Grad, manje od dva kilometra od naših srednjih škola i manje od tri kilometra od centra grada, onda je jasno u kakvoj smo opasnosti", upozorio je Drljača.\nMore in this category: « Obilježena krsna slava MUP-a Republike Srpske Radioaktivni otpad smetnja normalnom životu »


Tag / Dragan Jablanović / Vesti online\nUsijanje na Kosovu: Prete tabadžije\nNa Kosovu se nastavljaju politički obračuni srpskih stranaka u okviru kampanje za izbore koje organizuje Priština. Nakon pretnji, pucanja na stranačke prostorije, prešlo se i na pesnice.\nGradonačelniku rafalna poruka\nNakon trzavica, zauzimanja, oduzimanja i povratka u kancelarije Dragana Jablanovića, gradonačelnika Leposavića u kosovskom sistemu, u ponedeljak uveče je pucano na prostorije u kojima radi, kao i...\nSloboda draža od života\nPred javno pogubljenje u Kosovskoj Mitrovici, 30. januara 1917. godine, ostalim osuđenicima na smrt vešanjem i okupljenim građanima obratio se prota Vićentije Simić iz Sočanice kod Leposavića,...\nSrbi na severu Kosova: Još im samo popisivači fale\nNe postoje politički, pravni, socijalni i bezbedonosni uslovi za održavanje popisa stanovnika na severu Kosova, poručili su politički predstavnici Srba na sastanku u Kosovskoj Mitrovici, na kome...\nOd carine Srbima krov nad glavom\nNovcem koje je obezbedilo Ministarstvo za rad i socijalnu politiku Vlade Kosova, u Leposaviću i okolnim selima izgrađeno je deset kuća za socijalno ugrožene porodice i najsiromašnije žitelje...\nOpasne namere Marka Đurića\nNa Jablanoviću "vežbali državu"\nPriština popisuje Srbe na severu!\nČelnici vlasti u Prištini i direktor Eurostata Piter Everaers objavili su da će tokom iduće godine na severu Kosova, u četiri opštine sa pretežno srpskim življem, Vlada Kosova u saradnji sa...\nBačena bomba na kuću gradonačelnika Leposavića\nNa porodičnu kuću gradonačelnika Leposavića Dragana Jablanovića bačena je eksplozivna naprava, najverovatnije ručna bomba. Povređenih nije bilo, ali je pričnjena materijalna šteta.\nJablanovići nepoželjni Beogradu\nOtac smenjenog predsednika Srpske liste Aleksandra Jablanovića, Dragan Jablanović, koji je u Leposaviću bio na čelu opštine i po srpskim i po kosovskim zakonima (jedini takav na Kosovu),...


ZZJZ Vranje raspisao likovni i leteralni konkurs za decu - juGmedia\nZZJZ Vranje raspisao likovni i leteralni konkurs za decu\nVRANJE- Odsek za promociju zdravlja Zavoda za javno zdravlje Vranje raspisao je konkurse za likovne i literarne radove za decu predškolskog uzrasta i učenike osnovnih škola povodom dva značajna datuma u Kalendaru javnog zdravlja.\nNacionalna nedelja dojenja pod sloganom “Dojenje-ključ održivog razvoja” obeležava se do 7. oktobra. “Dojenje- ključ održivog razvoja” i “Majčino mleko najbolja hrana” tema je konkursa na kome predškolske ustanove treba da pošalju po tri najbolja likovna rada, a osnovne škole po tri najbolja likovna i literarna rada do 10. oktobra.\n“Ovom kampanjom želimo da još jednom skrenemo pažnju zdravstvenoj i široj javnosti koliki je značaj dojenja kojim se obezbeđuje najoptimalnija ishrana, pravilan rast i razvoj, zaštita i unapređenje zdravlja i deteta i majke, ali i da naglasimo značaj pružanja podrške i pomoći trudnicama, porodiljama, majkama dojiljama i porodici da ostvare uspešno dojenje” kažu iz vranjskog zavoda.\nKonkurs je otvoren i za radove na temu “Zdravlje na usta ulazi” povodom obeležavanja oktobra, meseca pravilne ishrane i 16. oktobra, Svetskoga dana hrane, a rok za dostavljanje radova je 16.oktobar.\n“Cilj aktivnosti kampanje je informisanje i sticanje znanja, formiranje ispravnih stavova i ponašanja u vezi sa zdravljem i pravilnim navikama u ishrani najšire populacije, a posebno dece i mladih posredstvom zdravstveno vaspitnog rada”, pojašnjavanju u zavodu.\nLikovni radovi bi trebalo da budu urađeni na papiru, formata maksimalno do 35 puta 50 cm.\nNajuspešniji radovi na okružnom nivou biće dostavljeni Institutu za javno zdravlje Srbije „Dr Milan Jovanović Batut” , a žiri sastavljen od likovnih pedagoda i stručnjaka iz oblasti javnog zdravlja odabraće najbolje radove dece predškolskog uzrasta i učenika na republičkom nivou, koji će biti objavljeni na sajtu Instituta za javno zdravlje Srbije „Dr Milan Jovanović Batut” i biće korišćeni za dizajn i štampanje zdravstveno promotivnog materijala.\nLESKOVAC / VRANJE / NIŠ / PIROT / PROKUPLJE - Mandatar Aleksandar Vučić izjavio je da buduća vlada namerava da promeni Zakon o finansiranju lokalne…


M. K. 9. novembra 2016. 16:58\n„Putem ovog portala igrači će, elektronskim putem, moći da uplate sve igre iz porfolia Državne lutrije Srbije koje su navikli da igraju – loto, bingo i instant lutriju“, rekao je Lazaravić Tanjugu na predstavljanju elektronske lutrija.\nNavodeći da je portal napravljen tako da građanima bude što jednostavniji za korišćenje, on je istakao su na portalu dostupne i neke besplatne igre, za građane koji ne žele da troše svoj novac.\n„Celokupan kocept je u skladu sa ciljevima Državne lutrije Srbije i principima odgovornog privređivanja“, rekao je Lazarević i podvukao da igrači ne moraju da brinu za dobitke, jer će se svi dobici automatski evidentirati na njihovim računima.\nLazarević je najavio da se u narednom periodu očekuje proširenje portfolia instant lutrije na portalu, kao i nove klasične igre „kojima ćemo obradovati naše igrače“.\nMigrant dva puta za pet meseci dobio na lutriji i postao milioner\nPodsetio je da se Državna lutrija Srbije pre godinu i po dana upustila u razvoj celokupnog softverskog i hardverskog rešenja koje se, kako je dodao, može isporučiti drugim lutrijama.\n„Danas posedujemo bukvalno sve softvere koji su nepohodni za poslovanje jedne lutrije“, rekao je on i dodao da je u sklopu tog projekta Državna lutrija Srbije razvila i sopstveni lutrijski terminal.\nTime je, navodi Lazarević, lutrija ostvarila značajne uštede jer je za nekoliko godina potrošeno više od 10 miliona evra na različita softverska i hardverska rešenja.\n„Time što posedujemo sopstvena softverska i hardverska rešenja ne samo da smo uštedeli taj novac, već i pristojno zarađujemo plasirajući sva ta rešenja u druge lutrije“, pojasnio je Lazarević.\nKako je istakao, softver je za sada prodat u lutriju Republike Srpske, a za njega se interesuju i neke afričke zemlje.\n„Nadam se da ćemo uskoro moći da izađemo u javnost sa konkretnim ugovorima sa drugim lutrijama“, dodao je on.\nLazarević je istakao i da je Državna lutrija Srbije potpisala protokol o saradnji sa poznatim italijanskim proizvođačem „Olivetijem“, koji je i deo Telekoma Italia.\n„Na njihovom hardveru će se nalaziti naš softver u zavisnosti od toga na kojim tržištima “Oliveti“ bude plasirao svoje terminale“, dodao je Lazarević.\nelektronskim putemigre na sreculutrija\nZnate li koja je verovatnoća? A ovaj Francuz opet dobio…\nIzvučen treći najveći dobitak britanske lutrije: Dobio 121…\nSrećnik: Osvojen džekpot od 473 miliona evra


Hip hop i knjiga „Repotpisani": Kako je Srbija dobila prvi „rep bukvar" - BBC News na srpskom - Dnevni list Danas\nPočetna » BBC News na srpskom » Hip hop i knjiga „Repotpisani“: Kako je Srbija dobila prvi „rep bukvar“\n0Piše: BBC News na srpskom 17. januara 2021. 09.39\nLjubitelji hip hop kulture u Srbiji dobili su prvi „rep bukvar“.\nDuhovito i surovo, tužno, potresno i apsurdno, psovke i „pametne reči“, dosta rima, mnogo ljubavi prema muzici i čitava jedna istorija.\n„Ovom zbirkom ne obraćamo se samo rep publici, već svima koji na bilo koji način vole priče, prozu i poeziju“, kaže za BBC na srpskom Ivan Ristić, osnivač i urednik portala Maj Pipl (My People) koji se bavi hip hop kulturom.\nRistić kaže da je ovo prvi put da se tekstovi rep pesama „stavljaju u prvi plan i ističu kao književni ekvivalent bilo čemu“.\n„Poenta je bila da tekstovi mogu da izdrže belinu papira u knjizi… Od rep muzike smo oduzeli to ‘r’ i ostao je samo ep“, dodaje.\n„Hip hop je apsolutno legitimni umetnički žanr koji je rame uz rame sa drugim žanrovima muzike koje su i publika i kritika prihvatili kao umetnost, poeziju, nešto prelepo i magično“, kaže za BBC reper Dragutin Grozdanović, poznatiji kao Furio Đunta, čija se jedna pesma našla u Repotpisanima.\n„On bez ikakve sumnje sve te kriterijume ispunjava, što je meni jasno odavno, ali, eto, ovaj projekat može da doprinese da još većem broju ljudi to bude jasno“.\n„Očekivano“, kaže Ristić kratko.\n„Uvek je pripovedački prilazio svemu, njegove pesme jako lepo trpe papir, vidi se da mu je stalo kako to sve izgleda“, dodaje.\nĆirković za BBC na srpskom kaže da mu je drago što je toliko zastupljen, ali i da bi voleo da ima još nekih pesama i autora, jer je „svoje pesme već čitao“.\n„Sve su te pesme super – Ramirez iz Sanšajna i Feuda je možda najbolji naš tekstopisac, pa Kiza Robin Hud, uključujući i Ramba Amadeusa“.\n„Mislim da im je metod odabira bio super – ogolili su pesme i vratili ih u taj neki izvorni oblik, jer rep u osnovi i jeste poezija“, kaže Rašić.\n„Drago mi je da su se baš te pesme našle u zbirci jer su iz različitih perioda mog stvaranja, tako da je ovo kao i neka retrospektiva. A i super je kada te neki drugi ljudi uvrste među sve te autore“, navodi.\n„Svako je zapazio da nekoga nema, lakše je to nego da staviš na pijedestal pesmu koja je već tu“, ističe.\nI dok si reko „dop“ eto mladunca u zamci\n„Mislili smo da će sve trajati ukupno par meseci – nekih pet, šest viđanja, napravimo uži izbor i to je to, ali bilo je mnogo teže od toga“, navodi Ristić.\n„Kad su počele detaljnije da se preslušavaju pesme i obraća pažnja na tekst, isplivali su neki tekstovi koji ti ovako nikada ne bi pali na pamet“.\n„Interesantno je i prilično teško bilo staviti se u kožu čitaoca, ne slušaoca“, navodi.\n„Dakle, iz pesama smo izbacivali muziku, flou, način repovanja i sve drugo što čini jednu rep pesmu, koncentrišući se samo na reči“.\nAutori u predgovoru navode da je pri odabiru pre svega bio bitan lokalizovan i „izmešten“ stilski pravac, upečatljiv tekstualni motiv, kao i da je tema obrađena na umetnički zadovoljavajući način.\n„U zavisnosti od toga šta ti je početna tačka ti možeš da napraviš deset zbirki – najuticajnije pesme, pa pesme koje su lično uticale na tebe… Ima milion opcija“, navodi Ristić.\n„Voleli bismo kad bi toga bilo što je više moguće, da se mnogo više priča o repu, pesmama, tekstovima…“\n„Da, na nivou tema, ali i lokalno“, kaže Ristić.\n„Interesantno je videti, na primer, kruševačku školu pisanja za koju ljudi koji prate rep veoma dobro znaju – vidiš neke lokalne fore i kako oni doživljavaju rep“.\nDetalj iz knjige „Repotpisani“.\n„Naravno, ne i kvantitativno – u Beogradu živi više ljudi, tako da je logično da on ima i više predstavnika, ali je bitno i da ljubitelji repa uživaju u različitim izrazima“, smatra.\n„A nekad mi se čini da ljudi koji nisu iz naše regije nekada više uživaju u našim forama nego ljudi odavde… Fore koje u Nišu znamo 20 godina u Beogradu sada prvi put čuju“, kaže uz osmeh.\nSve se dobro u uklopilo i „ostalo je istorija“.\n„Moja generacija – velika halucinacija.“\nKada kažem Srbija svi mi kažu: „Run, Forrest!“\n„Kada kažeš rep uglavnom imaš dve asocijacije“, kaže Ristić.\n„Prva je ‘pih, narkomani’, a druga ‘pih, to su oni koji samo pevaju o parama i ku*kama'“.\n„Mislim da je to jedini način – ne baš ovom knjigom, ali ovakvim pričama“, navodi Ristić, ističući da je rep „jedan od najozbiljnijih hroničara vremena“.\n„Reperi iz čitavog regiona ozbiljno opisuju vreme u kojem žive, probleme mladih i dan jednog prosečnog mladog čoveka.“\nŠkabo smatra da se možemo sporiti o tome da li je rep validna muzička forma i da li ima dovoljno harmonije u pesmama, ali ističe da stav da su loši tekstovi „generalizacija koja nikada nije mogla da stoji, niti će“.\n„To je savršena forma za nekoga ko hoće da se izrazi u vidu teksta“, ističe.\n„Da sa 44 godine brinem šta zvanična kultura misli ne bih imao ni dva, a kamoli 22 albuma… Beogradski sindikat pritom nikada nije imao priznanje zvanične kulture, pa smo napunili Arenu“.\n„A da se ti zvanični nešto pitaju ne bi postojala ni ova knjiga – ali, hvala bogu, ne pitaju se“.\n„Ipak, nadam se da će da pokrene dijalog, a svakako će je zapaziti drugi reperi, jer na rep sceni svi prate šta se dešava“.\nBio sam u jednoj emisiji, gde novinarka kaže „pa dobro, to je hip hop, to nije baš umetnost“.\nI naravno da će na jedan način da posmatraju ako bude „evo ga ovaj Furio, ima spot na Jutjubu“ ili „evo ga ovaj Furio, ima spot na Jutjubu, ali i pesma mu je izašla u knjizi“.\n„Super je ispao – Život piše rep, to je naslov, jer zaista život piše rep, ja samo zapisujem šta se dešava“, kaže on, dodajući da je „inspirativno ovo ludilo“ koje se dešava oko nas.\n„Ne moraju baš da budu čitalačke večeri, ali može da izazovu diskusiju, neke lepe priče o tome šta je pisac hteo da kaže, o metaforama, dvosmislenosti nekih pesama“, kaže Ristić.\n„Kada sam prvi put knjigu držao u ruci bilo je kao ‘vau’, jako sam ponosan što sam deo svega ovoga, baš, a sa druge strane to je već toliko daleko iza mene da već razmišljam o nekim sledećim idejama“, kaže Ristić.\nAko ništa drugo, čitaoci će moći da nauče nešto o reperima ili neke pojmove iz rep slenga – na kraju knjige postoji segment nazvan „udizabunje uliglotazaponje“ (budi poliglota, na utrovačkom).\n„A i u samim tekstovima imaš neke fore koje možda nisi ni provalio kad reper kaže, pa sada na papiru provališ da je to neka druga igra reči“.


Milioni evra - Blic Online\nŠverceri kokaina, osim što drogu iz Južne Amerike krijumčare brodovima do obala Starog kontinenta, u poslednje vreme velike tovare narkotika prevoze i polovnim mlaznjacima, a da bi kamuflirali pravu namenu aviona neretko na let primaju i putnike.\nRUŠENJE "BUBANJ POTOKA" KOŠTA 1.500.000 EVRA Radovi će početi tek kad bude gotova nova naplatna rampa\nNAJSKUPLJI KVADRAT JE NA ADI CIGANLIJI Za postavljanje frižidera za sladolede potrebno je pravo BOGATSTVO\nIznajmljivanje svih lokacija za postavljanje sladoleda na Adi Ciganliji koštaće minimum 300.000 evra, objavljeno je u pozivu za javno nadmetanje.\nNARODNE KUHINJE NAJBOLJI BIZNIS Ko će da hrani 12.000 Beograđana i dobije 12,3 MILIONA EVRA\nNarodne kuhinje su više nego unosan biznis, a pred firmama koje se bave pripremom i distribucijom obroka nalazi se posao vredan 1,53 milijarde dinara ili 12,3 miliona evra!\nMostarska KRALJICA ROMA skrivala milione evra na računima u Hrvatskoj\nIstražioci ubrzano traže dokaze protiv „kraljice Roma“, Amele Seferović (60), prve žene velike romske porodice iz BiH koja ilegalno zarađeni novac iz Italije skriva na računima u hrvatskim bankama.\nU Danskoj ostrvo na prodaju za 3,1 milion evra\nOstrvo Egholm na jugu Danske, u oblasti Storebaelt, jedno od 400 danskih malih ostrva, ponuđeno je ovih dana na prodaju za 3,1 milion evra, prenela je danska televizija TV2.\nEvropski poslanici trošili milione evra na nepotrebna putovanja\nPoslanica u Evropskom parlamentu i bivša šefica EU računovodstva Marta Andreasen objavila je skandalozne podatke o tome da su evropski poslanici trošili milione evra na nepotrebna putovanja, uglavnom na egzotične destinacije.


Vesti online / Sport / Fudbal / Zvezda zamenu za Borjana traži u regionu\n17:14 >> 17:17h\nRadi se o Maticu Kotniku, 28-godišnjem golmanu grčkog Panioniosa i jednom od najboljih čuvara mreže u Grčkoj, za kojeg se interesuje i Crvena zvezda.\nSlovenački portal Ekipa 24 objavio je da se šampion Srbije zanima za nekadašnjeg golmana Dravograda, Celja i Dravinje, ali samo kao za zamenu za Milana Borjana ukoliko ovaj odluči da napusti Beograd do kraja zimskog prelaznog roka.\nIsti izvor navodi i da je Matic Kotnik, koji nema nijedan nastup za seniorsku reprezentaciju Slovenije, želja i Olimpijakosa.\nMeđutim, nisu samo beogradski i atinski crveno-beli u igri za njegov potpis. Poslednjih dana Matic Kotnik se našao na meti nemačkog Ingolštata, zatim engleskih timova Bornmuta, Redinga i Brentforda, kao i španskog Eibara i kiparskog Apolona i tri američka MLS ligaša.\nhttps://t.co/dTeWYKCMUm — Ekipa SN (@Ekipa24) 12. јануар 2019.\nFUDBAL Savić o prvencu: Borjan govorio da će pre mene biti strelac (VIDEO)\nFUDBAL Zvezda našla zamenu za Borjana u Seriji A?\nFUDBAL Borjan u vrhu najboljih golmana po broju odbrana u Ligi šampiona


Vesti online / Vesti / Svet / "Gospodine Putin, to je rat"\nPrema rečima ukrajinskog predsednika, akcije ruskih graničara predstavljaju agresiju, preneo je Sputnjik.\n- Gospodine Putin, to je agresija. Gospodine Putin to je rat. To nije šala, nije incident i nije kriza - izjavio je predsednik Ukrajine.\nTri ukrajinska vojna broda su 25. novembra prešla rusku državnu granicu ploveći iz Crnog mora u Kerčki moreuz. Brodovi su nekoliko sati izvodili opasne manevre, ne odgovarajući na zahteve ruskih graničara, tako bar tvrdi ruska strana.


Jugmedia proslavila peti rođendan – Info Centar Juga\nInformativni portal Jugmedia obeležio je večeras 5 godina postojanja i rada.\nLeskovac – Na koktelu koji je tim povodom upriličen u jednom leskovačkom restoranu okupilo se nekoliko desetina zvanica i prijatelja ovog portala. Kako je istakla vlasnica i glavna i odgovorna urednica Milica Ivanović, Jugmedija je plod zapravo jedne velike ljubavi prema novinarstvu, ali i jednog revolta prema velikim medijima u kojima sve manje ima mesta za događaje van Beograda i za velike probleme malog čoveka iz provincije.\n„Baš zato smo ponosni što su oči tih velikih danas uprti i u našu Jugmediu i što naše tekstove prenose svi značajni internet, elektronski i štampani mediji“ istakla je Ivanovićeva.\nObraćajući se prisutnim gostima gradonačelnik Leskovca dr Goran Cvetanović istakao je da danas u eri novih tehologija sve veći primat imaju on line mediji. On je poželeo Jugmediji još mnogo dobrih, objektivnih, ali i kritičkih tekstova.\nKoktelu su pored gradonačelnika Leskovca Gorana Cvetanovića prisustvovali i predsenici opština Medveđa i Vlasotince Nebojša Arsić i Zoran Todorović, ali i mnogobrojne kolege novinari i ljudi iz javnog kulturnog i političkog života Leskovca.\nŽdeglovo: U ovakvim uslovima je živela zlostavljana devojčica\nCrveni krst – stigla pomoć za najugroženije u Medveđi


CSA konferencija na svjetskoj listi događaja u oblasti nauke o sportu - CdM\nRekordan broj naučnih radova, broj naučnika i broj zemalja iz kojeg dolaze učesnici već ukazuju da će ovogodišnja internacionalna konferencija u oblasti nauke o sportu, prevazići očekivanja, ocjena je organizatora.\nKonferencija „Sport, fizička aktivnost i zdravlje: savremene perspektive“, održava se od 4. do 7. aprila 2019. godine, po prvi put u Dubrovniku. Organizuju je Crnogorska sportska akademija, Fakultet za sport i fizičko obrazovanje Univerziteta Crne Gore i 12 partnerskih fakulteta iz zemalja EU i regiona.\nRadovi su pristigli na temu “Sport, fizička aktivnost i zdravlje: savremene perspektive” i prošli recenziju članova Naučnog odbora koji čine imena iz međunarodne naučne zajednice u oblasti sporta.\nOvaj događaj ima tradiciju dugu 16 godina, a do sada se održavala u Baru, Kotoru, Tivtu, Herceg Novom, Budvi i Podgorici. Prošle godine je okupila oko 350 učesnika iz 24 zemlje svijeta.


Objavljen Zakon i izmjenama i dopunama Zakona o ublažavanju negativnih ekonomskih posljedica i uštedama u KS\nU Službenim novinama Kantona Sarajevo, broj 12/21, od 25. marta 2021. godine objavljen je Zakon i izmjenama i dopunama Zakona o ublažavanju negativnih ekonomskih posljedica i uštedama u Kantonu Sarajevo. Zakon stupa na snagu narednog dana od dana objavljivanja u Službenim novinama Kantona Sarajevo.\nZakonom o izmjenama i dopunama Zakona o ublažavanju negativnih ekonomskih posljedica i uštedama u Kantonu Sarajevo je, između ostalog, propisano da će Vlada osigurati finansiranje cijele ili dijela minimalne mjesečne neto plaće na nivou Federacije Bosne i Hercegovine za mjesece u 2021. godini za djelatnosti kojima je rad znatno otežan zbog posljedica uzrokovanih pandemijom coronavirusa, u skladu sa obezbijeđenim sredstvima. S tim u vezi, Vlada će na prijedlog Ministarstva privrede Kantona najkasnije u roku od deset dana od dana stupanja na snagu ovog zakona donijeti poseban akt o postupku finansiranja.\nTakođer, propisano je da na prijedlog Ministarstva privrede Kantona, Vlada može odlukom odobriti isplatu pripadajućih poreza i doprinosa na minimalnu mjesečnu neto plaću na nivou Federacije Bosne i Hercegovine subjektima kojima svojom odlukom zabrani rad, za period trajanja zabrane.\nPropisano je i da se takse, članarina i naknade iz čl. 4., 5., 6., 7., 8. i 9. (administrativna taksa, sudska taksa, komunalna takse za istaknutu firmu, turistička članarina, naknada za općekorisne funkcije šuma, naknade za rad predsjednika i članova organa upravljanja i drugih organa institucija Kantona, kantonalnih javnih preduzeća i javnih ustanova čiji je osnivač Kanton) neće plaćati za vrijeme proglašenog stanja nesreće i 60 dana po prestanku stanja nesreće uzrokovane pojavom coronavirusa (COVID-19).


Tvrd otpor, ali težak poraz | Herceg Televizija Trebinje\nKošarkaši „Svislajon“ Leotara nisu večeras na svom parketu uspjeli da naprave željeno iznenađenje sezone i u utakmici sa Igokeom poraženi su ubjedljivo rezultatom 95-66, u okviru 6. kola Prvenstva BiH – Liga za prvaka.\nIako 30 poena viška na kontu favorita iz Aleksandrovca odražava razliku u kvalitetu dva tima, gosti do pobjede na vrućem parketu u Trebinju nisu stigli lako i bez otpora. Tim Dragoljuba Vidačića, bez bolesnog Radisavljevića, nadigravao se sve vrijeme sa mnogo jačim rivalom odvažno i bez respekta, a skoro dvije i po četvrtine Trebinjci su uspješno držali i rezultatski priključak.\nLeotaru se ipak nije posrećilo da se izbori za neizvjesnu završnicu – snage im ponestaje sredinom trećeg perioda, baš u trenutku kada se vođstvo Igokee istopilo na svega jedan koš. Furioznim serijama tim iz Aleksandrovca, predvođen nazaustavljivim Hejslipom, brzo rješeva utakmicu, a do kraja uspijeva da napravi razliku i do maksimalnih +33.\nNajbolji igrač utakmice večeras je bio Bredi Tomas Hejslip sa 8 trojki i ukupno 30 postignutih poena. Kod domaćih Danilo Negovanović je postigao 15 poena, uz 7 skokova.\n„Bolji tim nije dolazio u Trebinje ove godine. Razlika na semaforu upravo odslikava razliku između ova dva tima. Dok smo imali snage i mogli da pratimo njihov ritam – to je i ličilo na neku neizvjesnost, međutim oni su ostali u istoj brzini, a mi smo na žalost pali. Zato je ovolika razlika na kraju“, rekao je nakon utakmice trener domaćih Dragoljub Vidačić.\nOn je uz osmjeh dodao da je prije meča dogovor bio da se bez striktne markacije „istrpi poneki Hejslipov pogodak“ kako bi se bolje štitio reket, ali da je košgeter Igokee i ovoga puta „malo pretjerao“.\nPred igračima Leotara su tri dana spremanja za važan meč protiv Sparsa, koji je Vidačić ocijenio jednim od posljednjih vozova za ulazak u plej-of.


Izbegli iz Hrvatske nude kuće izbeglicama | (Vesti - 18. 09. 2015) Subotica.com\nIzbegli iz Hrvatske nude kuće izbeglicama\nSavez srpskih udruženja Severnobačkog okruga predao je danas ministru Aleksandru Vulinu zvaničan dopis u kome za smeštaj izbeglica sa Bliskog istoka nude svoje kuće i na hiljade hektara zemlje u Hrvatskoj.\n- Migrantska kriza eskalira i najveći problemi su nastali u susednoj Hrvatskoj, a s obzirom da mi okupljamo udruženja i ljude koji su nekada i sami bili izbeglice iz Hrvatske, stavljamo na raspolaganje svu našu raspoloživu imovinu, koja tamo stoji i zjapi prazna, da je stave na uslugu migrantima - objasnio je Saša Gravorac, predsednik UO Saveza srpskih udruženja SBO. - Ukoliko je potrebno mi smo spremni da predamo i naše ključeve, da prosto pomognemo tim ljudima, jer ljude koji dolaze iz Sirije najbolje razumemo mi, koji smo devedesetih prošli istu takvu sudbinu.\nMinistar Aleksandar Vulin zahvalio je predstavnicima Saveza na saosećanju sa izbeglicama i konkretnoj podršci i pomoći, nadajući se da će Hrvatska umeti da ceni ovu pomoć.\n- Srbi imaju izbegličko iskustvo. Ovi ljudi su mahom proterani iz Republike Hrvatske pre 20 godina i oni razumeju kolika je to patnja i kako se ovi ljudi sada osećaju. Otuda njihova potreba da pomognu, njihova želja da budu uz one kojima je teško, koji pate - rekao je ministar dodajući da je to lice Srba koje treba da vidi ceo svet. - Još sinoć je Hrvatskoj ponuđena pomoć u reševanju izbegličke krize. Lepo je znati da naš narod pamti i lepo je znati da naš narod uvek hoće da pomogne.\naleksandar vulin savez srpskih udruženja severnobačkog okruga saša gravorac


Kredit Crnogorske plovidbe uvećao budžet za 9,2 odsto | Analitika - Informativni Portal\nKredit Crnogorske plovidbe uvećao budžet za 9,2 odsto\nPrijedlogom zakona o budžetu za narednu godinu za Ministarstvo saobraćaja i pomorstva predviđeno je 34,9 miliona eura, što je skoro tri miliona eura, odnosno 9,2 odsto više u odnosu na ovogodišnja izdvajanja.\nObjavljeno: 24. 11. 2017 - 07:26\nDo rasta budžetskih sredstava tog resora došlo je zbog pove- ćanja predviđenih sredstava za oblast pomorstva i civilnog vazduhoplovstva, odnosno prvenstveno zbog obaveze Vlade da otplaćuje kredit Crnogorske plovidbe, kojim su prije sedam godina kupljena dva broda.\nZa ovaj program predviđeno je 7,4 miliona eura, što je za 68 odsto više u odnosu na ovogodišnja izdvajanja za pomorstvo i civilno vazduhoplovstvo, koja su iznosila 4,4 miliona eura. Najveći dio u ovoj potrošač- koj jedinici treba da bude potrošen za transfere institucijama, pojedincima, nevladinom i javnom sektoru. Ovi transferi planirani su u iznosu od 6,37 miliona eura, što je za 127,7 posto više u odnosu na ovogodišnja izdvajanja za te namjene, koja su iznosila 2,8 miliona eura. U Prijedlogu zakona o budžetu navodi se da se transferi odnose na izdatak ,,Ostali transferi institucijama“ i to za plaćanje rate u iznosu od 2,6 miliona eura kotorske kompanije Crnogorska plovidba, kineskoj Eksim banci, kao i za potrebe ostalih javnih preduzeća.\n- Ovo iz razloga što, na osnovu finansijskih mogućnosti ove kompanije, utvrđenih prema stanju sopstvenih sredstava i sadašnjim projekcijama stanja vozarina na tržištu ona nije u mogućnosti da izmiri obaveze po osnovu kredita prema Eksim banci - kaže se u Prijedlogu zakona o budžetu i podsjeća se da je Vlada dala garancije prilikom zaključenja ugovora o kreditu za izgradnju dva nova broda sa Eksim bankom.\nVlada je i u ranijem periodu plaćala rate kotorske kompanije, a s obzirom na to da se godišnje plaćaju dvije rate kredita, Vlada će i 2018. morati da isplati 5,2 miliona eura.\nBrodovi ,,Kotor“ i ,,21. maj“ su kupljeni od kineske Poli grupe 2010. godine, a ukupna vrijednost kredita za koji je Vlada dala garanciju je 47,4 miliona dolara.\n„Barska“ plaća sama\nZa razliku od ove kompanije, Barska plovidba uredno, po planu otplate, izmiruje obaveze prema Eksim banci, za kredit koji su uzeli prije pet godina za izgradnju brodova ,,Bar“ i ,,Budva“. Prijedlogom zakona o budžetu, predviđeno je da budžet za program željeznički saobraćaj iznosi 39 hiljada eura, za administraciju je predviđeno 977,7 hiljada eura, dok bi budžet Direkcije za saobraćaj trebao iznositi oko devet miliona eura, a Uprave pomorske sigurnosti 891,58 hiljada eura.\nZa program državnih puteva predviđeno je 606,6 hiljada eura, a za drumski saobraćaj 66,6 hiljada eura. Predloženo je da budžet Direkcije za željeznice iznosi 15,5 miliona eura, a Lučke uprave 283 hiljade eura. Kapitalni budžet za narednu godinu predložen je na 287,67 miliona eura, od čega 210 miliona za auto-put. Za projekte koji se finansiraju preko Direkcije za saobraćaj predloženo je 35,2 i Direkcije javnih radova 42,5 miliona eura.\nTagovi: Barska plovidba


Počela akcija za izbor najboljeg preduzetnika u 2008.\nBanca Intesa i dnevni list Blic će drugu godinu za redom organizovati akciju za izbor najboljeg preduzetnika godine iz segmenta malih i srednjih preduzeća „Blic preduzetnik 2008”, najavljeno je na konferenciji za medije koja je održana u poslovnim prostorijama Banca Intesa.\nBanca Intesa i dnevni list Blic će drugu godinu za redom organizovati akciju za izbor najboljeg preduzetnika godine iz segmenta malih i srednjih preduzeća „Blic preduzetnik 2008”, najavljeno je na konferenciji za medije koja je održana u poslovnim prostorijama Banca Intesa. Kao i prošle godine, stručni žiri će biti angažovan za izbor najboljeg preduzetnika u Srbiji, a samo proglašenje pobednika i uručenje novačane nagrade od 30.000 evra koju obezbeđuje Banca Intesa, biće održano krajem januara naredne godine.\nStručni žiri će se pri izboru i ove godine rukovoditi jasnim kriterijumima: profitabilnošću, produktivnošću i likvidnošću preduzeća postignutim tokom prethodne poslovne godine, kao i izvoznim rezultatima u 2008.godini i izvoznim potencijalom, brojem zaposlenih i novozaposlenih u 2008., asortimanom novoplasiranih proizvoda, uvođenjem tehnoloških inovacija, pokazanoj orijentaciji ka zaštiti životne okoline i ostvarenom doprinosu za razvoj lokalne zajednice.\nIzbor najboljeg preduzetnika u Srbiji za 2008. godinu podržao je i Mlađan Dinkić, ministar ekonomije i regionalnog razvoja, izrazivši zahvalnost Vlade Srbije na ovakvoj akciji. Tom prilikom ministar je rekao: „U sektoru malih i srednjih preduzeća radi milion i dvesta hiljada ljudi, a ipak se o njima malo govori. Ova preduzeća sreću se sa brojnim teškoćama, kao što su borba sa velikim firmama i monopolom. Naredne godine, zbog svetske finansijske krize, njihov položaj biće još teži i zato mi je zadovoljstvo što mogu da učestvujem u akciji koja podstiče njihov razvoj”. On je naglasio da krediti Fonda za razvoj neće biti povećani, ali i da se očekuje smanjenje referentne kamatne stope Evropske centralne banke, što će pomoći malim i srednjim preduzećima.\n“Za nas je poslovanje sa malim i srednjim preduzećima i preduzetnicima od suštinskog značaja. Sledeći misiju matične grupe Banca Intesa nastoji da postane sinonim za podršku ovom sektoru u Srbiji. Kao potvrda takve poslovne politike svedoči i to da smo danas jedna od vodećih banaka u kreditiranju malih i srednjih preduzeća sa ukupnim plasmanima ovom segmentu privrede u visini od 865 miliona evra”, rekao je Đankarlo Miranda, zamenik Izvršnog odbora Banca Intesa.\nVesna Perić, direktorka Agencije za strana ulaganja i promociju izvoza SIEPA i predsednica žirija, istakla je da ova akcija ima ogroman značaj jer podstiče mala i srednja preduzeća da unapređuju i šire svoje poslovanje.”Nagrada od 30.000 evra osmišljena je da usmeri pažnju javnosti na značaj preduzetništva kao najvažnije aktivnosti za privredni rast celokupne ekonomije Srbije. Veliko mi je zadovoljstvo što se ova aktivnost uklapa u misiju SIEPA, a to je promovisanje vrednosti i neophodnosti izvoza, konkurentnosti i inovativnosti domaćih preduzeća”, rekla je Vesna Perić.\nBanca Intesa je u saradnji sa Blicom i prošle godine podržala akciju za izbor najboljeg preduzetnika 2007. godine, a titula najuspešnijeg preduzetnika i nagrada od 30.000 evra je tada dodeljena Srđanu Pavloviću, vlasniku preduzeća Obuća Pavle iz Bele Palanke. Svih deset preduzeća koja su 2007. bila u najužem izboru u međuvremenu su uspela da se prošire i povećaju obim posla. Kako je to učinjeno i prošlog puta, i ove godine će stručni žiri birati najbolje ne samo kroz uvid u njihove poslovne rezultate iskazane dokumentima, već i obilaskom najuspešnijih, kako bi se na mestu uverili u uspešnost rada.


ZAUSTAVLJEN „ODLIV MOZGOVA” | Galaksija Nova\nAleksandar Bogojević i Mladen Šarčević (IFIZ)\nU poslednje četiri godine Institut za fiziku učestvovao u 96 međunarodnih projekata što omogućuje istraživačima dodatna sredstva finansiranja i prilike za unapređenje istraživačkog rada.\nMinistar prosvete, nauke i tehnološkog razvoj Mladen Šarčević i državni sekretar nadležan za nauku, prof. dr Vladimir Popović posetili su Institut za fiziku u Beogradu. „Mi smo institucija koja je zaustavila odliv mozgova”, rekao je dr Aleksandar Bogojević, direktor Instituta za fiziku tokom predstavljanja dostignuća i aktivnosti koje se sprovode na Institutu, posebno ukazujući na okolnost da se danas više istraživača vraća nego što odlazi u inostranstvo.\n„Prvi među našim prioritetima jeste\nfinansiranje nauke”, rekao je tokom posete\nministar Šarčević, objašnjavajući kako\nse planira osnivanje Nacionalnog fonda\nza nauku sa značajnim sredstvima.\nPre toga direktor je dao kratki pregled istorijata institucije koja se od osnivanja 1961. godine razvila u vodeću nacionalnu ustanovu kako za fundamentalna istraživanja, tako i za inovativne tehnologije.\nRazhledanje laboratorija (IFIZ)\n„Prvi među našim prioritetima je finansiranje nauke”, rekao je tokom posete ministar Šarčević, objašnjavajući kako se planira osnivanje Nacionalnog fonda za nauku sa značajnim sredstvima, i novi Zakon o naučnoistraživačkoj delatnosti koji će uvesti i kombinovano finansiranje nauke.\n„Impresioniran sam Institutom za fiziku” rekao je ministar, posebno se osvrćući na okolnost da se u poslednje četiri godine u Institutu sprovodi 96 međunarodnih projekata što omogućuje istraživačima dodatna sredstva finansiranja i prilike za unapređenje istraživačkog rada. Tokom posete Institutu ministar je najavio početak saradnje naših naučnoistraživačkih institucija sa naučnicima iz Južne Koreje i Švajcarske, što je dogovoreno na državnom nivou tokom prethodnog meseca.\nMinistar i državni sekretar tokom posete obišli su neke od 25 laboratorija Instituta među kojima je Centar za izučavanje kompleksnih sistema gde su videli „Paradoks”, najmoćniji superkompjuter u ovom delu Evrope. Nakon toga, posetili su i Inovacioni centar Instituta za fiziku. „Moj najjači utisak iz Instituta je timski rad”, rekao je ministar Šarčević, najavljujući da će Ministarstvo na čijem je čelu ojačati saradnju sa Institutom u budućnosti.


Inspektorat RS: Izvršeno 975 kontrola, zatvoren jedan ugostiteljski objekat – Zvornik Danas\nDeset dinastija koje su krojile svjetsku istoriju\nKoliku platu očekuju radnici u BiH, a koliku u regionu?\nU Zvorniku 12 novozaraženih\nDirektor javne ustanove zloupotrijebio položaj\nNaslovna/VIJESTI/Crna hronika/Inspektorat RS: Izvršeno 975 kontrola, zatvoren jedan ugostiteljski objekat\nInspektorat RS: Izvršeno 975 kontrola, zatvoren jedan ugostiteljski objekat\nInspektorat Republike Srpske u protekla 24 časa izvršio je 975 kontrola poštovanja preventivnih mjera zaštite od epidemije u zajednici i radnim sredinama na područiju Srpske, a zbog nepridržavanja mjera jedan ugostiteljski objekat u Banjaluci je zatvoren na sedam dana.\nRedakcija Send an email 23. oktobra 2020\nZbog nepridržavanja propisanih mjera izrečene su novčane kazne za 10 objekata u ukupnom iznosu od 15.000 KM, saopšteno je iz Inspektorata Srpske.\nZa potrebe vršenja pojačanog inspekcijskog nadzora angažovani su inspektori svih 13 inspekcijskih sektora, a ova organizacija kadrovskih kapaciteta primjenjuje se od prvog dana uvođenja mjera.\nZbog pogoršanja epidemiološke situacije u Srpskoj rad inspektora organizovan je u smjenama, te pored dolaska u redovnom radnom vremenu, subjekti posjetu inspektora mogu očekivati i u večernjim i noćnim satima, i nakon 24 časa.\nU saopštenju je naglašeno da subjekti mogu očekivati i učestalije dolaske inspektora na dnevnom nivou koji će obilaziti poslovne objekte, a sve u cilju dosljednog provođenja propisanih mjera i zaštite zdravlja stanovništva.\nPoslovni subjekti su pozvani da se pridržavaju preventivnih mjera i ne izlažu riziku od kažnjavanja, te da imaju na umu da jedan dolazak inspektora u toku dana ne znači da su izuzeti od ponovne posjete u toku istog dana.\nCilj inspekcije nije kažnjavanje već obezbjeđivanje primjene propisa, a u trenutnoj situaciji zaštite zdravlja i života građana.\nPoslovni subjekti koji poštuju mjere i organizuju svoj rad u skladu sa preporukama Instituta za javno zdravstvo Republike Srpske ne trebaju da brinu zbog dolaska inspektora. Međutim, svako neodgovorno ponašanje i nesavjesni pojedinci koji ugrožavaju zdravlje građana biće strogo sankcionisani.\nImajući u vidu povećanje broja oboljelih, opterećenost zdravstvenih ustanova i udare koje je privreda pretrpjela posljednjih pola godine, sve mjere koje preduzimaju nadležne institucije provode se kako ne bi došlo do zatvaranja svih privrednih aktivnosti, jer je cilj zaštita ljudi i ekonomije, redovna isplata plata, penzija, socijalnih davanja i očuvanje bolničkih kapaciteta, dodaje se u saopštenju.\nInspekcija i u narednom periodu nastavlja sa pojačanim kontrolama na terenu, posebno u ugostiteljskim objektima u večernjim satima, sredstvima javnog prevoza, ali i drugim objektima za koje je specifična veća frekvencija građana.\ninspektorat republika srpska\nObjavljeno kako su glasali poslanici o rebalansu Budžeta\nAustrija uvodi stroge mjere na granicama za Božić\nSI-EN-EN JAVLjA: Nešto nalik na uragan stiže u Evropu\nStrah od regionalne nestabilnosti\nAD „Vodovod i komunalije“ uskoro na novoj lokaciji


UNS: Širom sveta novinari prioritet za vakcinaciju, u Srbiji ne - Vesti - N1\nVesti Autor:Beta15. jan. 202116:151 komentar\nZemlje širom sveta prepoznale su da su novinari i drugi medijski radnici zbog prirode svog posla u većem riziku od oboljevanja od koronavirusa i svrstani su u prioritetne grupe za vakcinaciju, ali u Srbiji se novinari ne navode među ciljnim grupama plana Instituta za javno zdravlje za vakcinaciju, saopštilo je Udruženje novinara Srbije.\nUNS je pozvao Institut i Krizni štab Vlade Srbije za suzbijanje epidemije koronavirusa da novinare i druge medijske radnike stave medju prioritetne grupe za imunizaciju.\n„Vakcinacija novinara i medijskih radnika u Sjedinjenim Američkim Državama predviđena je za februar, a imunizaciju novinara u ranoj fazi tražilo je Nacionalno udruženje emitera (NAB), opisujući njihovu ulogu u prenošenju vesti i hitnih informacija lokalnim zajednicama kao neophodan posao, što je prihvatio Centar za kontrolu i prevenciju zaraznih bolesti (CDC)“, naveo je UNS.\nUNS navodi da su i u Rusiji novinari svrstani među prve za dobijanje vakcine.\nU Velikoj Britaniji, dok ne dođu na red za vakcinaciju, novinari koji nemaju simptome bolesti, mogu prioritetno da se testiraju na koronavirus.\nU Indiji je najavljeno da će novinari prioritetno dobiti vakcinu protiv koronavirusa.\nPo navodima UNS-a, i u Bangladešu je najavljeno da će na početku vakcinacije, sredinom februara, prvi biti vakcinisani oni koji su „na prvoj liniji“ – lekari, medicinske sestre, tehnolozi, pripadnici vojske i policije, kao i – novinari.\nnovinariUdruženje novinara SrbijeUNSvakcinacija


RTS :: Sledi ispitivanje porekla imovine\nPolitika Sledi ispitivanje porekla imovine\nčetvrtak, 25. okt 2012, 16:26 -> 20:52\nSledi ispitivanje porekla imovine\nOdgovarajući na poslanička pitanja, potpredsednik Vlade Aleksandar Vučić najavio preispitivanje spornih privatizacija i rekao da neće biti referenduma Kosovo ili EU. Usvajanje Zakona o poreklu imovine olakšalo bi borbu protiv korupcije, istakao Vučić. Poslanici će imati mesec i po dana za raspravu o Predlogu budžeta, rekao ministar finansija Mlađan Dinkić.\nSrpski parlamentarci postavljali su, kao i svakog poslednjeg četvrtka u mesecu, poslanička pitanja članovima Vlade Srbije. Prvi potpredsednik Vlade Aleksandar Vučić rekao je da je u planu preispitivanje spornih privatizacija, da bi usvajanje Zakona o poreklu imovine olakšalo borbu protiv korupcije i da Srbija nije uslovljena izborom Evropska unija ili Kosovo.\n"Naša namera je da svuda gde je moguće, i gde nisu sprovedeni socijalni programi, idemo u preispitivanje privatizacije. To nije ni lak ni jednostavan proces i u svakom trenutku moramo da vodimo računa o pravnoj sigurnosti", rekao je Vučić.\nUsvajanje Zakona o poreklu imovine umnogome bi olakšalo borbu protiv korupcije i rad pravosudnih organa, rekao je Vučić i dodao da će nadležna ministarstva raditi na tome.\n"Zakon o poreklu imovine doprineće pojačavanju borbe protiv korupcije i Ministarstvo pravde će zajedno sa Ministarstvom finansija raditi na tome", rekao je Vučić odgovarajući na pitanje poslanika Srpskog pokreta obnove Žike Gojkovića.\nGojković je pomenuo da predmet protiv jednog poslanika postoji u Privrednom sudu, da se istraga vodi protiv svih njegovih saradnika koji su obavljali njegove naloge, ali ne i protiv njega. Vučić je rekao da nijedan poslanik ne treba da bude zaštićen imunitetom zbog bilo kog krivičnog dela.\nOdgovarajući na pitanje poslanika Bošnjačke demokratske zajednice Emira Elfića, kako gleda na poruke sa stadiona u Novom Pazaru i Beogradu na utakmicama Rada i Novog Pazara, Vučić je rekao da će država preduzeti mere i u jednom i u drugom slučaju i da će, za nekoliko dana, izgrednici biti privedeni i odgovarati za ono što su učinili.\n"Više sam nego zgrožen transparentom 'Bubreg, žica, pluća, živela žuta kuća', kojim se aludira kako je lepo da Albanci vade organe Srbima. Osuđujem i transparente 'Nož, žica, Srebrenica' koje su nosili navijači u Beogradu", rekao je Vučić, napomenuvši da ne možemo da se ponosimo ni reakcijom navijača na utakmici reprezentacije u Kruševcu.\nSrbija nije uslovljena izborom EU ili Kosovo\nPoslanik Nikola Tulimirović pitao je da li ćemo do narednog proleća imati priliku da se izjasnimo da li ćemo pristupati EU bez Kosova ili ćemo pokušati da ga zadržimo u granicama Srbije.\nVučić je rekao da neće biti referenduma na kome bi se građani Srbije izjašnjavali da li su za to da Srbija bez Kosova uđe u EU, ukoliko ne bude nikakvog otvorenog uslovljavanja i dodao da takav uslov Srbija još nije dobila.\nSvi građani Srbije i državni organi moraju da se pridržavaju Ustava, rekao je on, i istakao da je vrlo jasno određena teritorija Srbije, čiji je sastavni deo Kosovo i Metohija. Vlada je opredeljena za evropski put Srbije i pokušava, pre juna sledeće godine, da dobije datum za otpočinjanje pregovora.\n"Naš je izbor da u ovom trenutku, i zbog ekonomskog boljitka građana i zbog želje da sačuvamo teritorijalni integritet Srbije, nastavimo da vodimo politiku na ovakav način", rekao je Vučić. Prema njegovim rečima, u platformi koju državni vrh priprema za pregovore sa Prištinom, "prvi put će izaći sa nečim pozitivnim, a ne samo negativnim, i ne samo crvene linije".\n"Pošto sam taj papir video, želim da kažem da ćemo svi imati problem da prihvatimo takvu vrstu platforme", rekao je Vučić i najavio da će predstavnici parlamentarnih stranaka imati uvid u dokument pre no što bude dostupan javnosti.\nNa pitanje Slobodana Samardžića iz DSS-a, Vučić je rekao da će se u ovom mandatu o Kosovu češće debatovati u parlamentu, i obećao poslanicima da će sve što vlada bude usvajala u vezi sa Kosmetom dobijati u celini.\nOdgovarajući poslaniku Saveza vojvođanskih Mađara Arpadu Fremondu na pitanje kako će se državno zemljište ustupati strancima bez tendera kad restitucija nije završena, Vučić je rekao da je Memorandum o razumevanju između Srbije i Ujedinjenih Arapskih Emirata u najboljem interesu Srbije i njenih građana.\n"Mi unapred nudimo da otkupe sve bez tendera. Neka otkupe zemlju i njive, kad imamo toliko zaparložene zemlje i dajemo je u zakup po znatno nižim cenama. Taj posao prihvatamo, stvari su čiste kao sunce", rekao je Vučić i pozvao poslanike iz Vojvodine da učestvuju u toj proceduri.\nManji budžetski deficit\nGovoreći o budžetu za 2013. godinu, Vučić je rekao da očekuje da će deficit budžeta biti "oboren" za 100 milijardi dinara. "Možda smo mogli bolje da uradimo sa ovim budžetom i na strani rashoda i na strani prihoda, ali u poređenju sa drugima ovaj budžet će biti održiviji, pregledniji i bolji za građane zbog smanjenja deficita", rekao je Vučić.\nOdgovarajući na pitanja Liberalno-demokratske partije, Vučić je rekao da su svi ministri imali primedbe na predlog budžeta i da su svi tražili više novca za svoj resor da bi bili bolji ministri, ali da je od toga važnija država. LDP je kritikovao kadrovska rešenja u pojedinim javnim preduzećima.\nMinistar finansija i privrede Mlađan Dinkić rekao je da će poslanici imati mesec i po dana da raspravljaju o Predlogu budžeta za 2013. godinu, da očekuje konstruktivnu raspravu i da će se uvažiti sve značajne primedbe poslanika.\nDinkić je najavio da u 2013. neće biti garancija države za kredite za likvidnost bilo kog preduzeća i dodao da će iznos garancija za kredite u sledećoj godini biti pet puta niži od iznosa garancija ove godine.\nPrema njegovim rečima, Vlada razmatra ograničavanje trajanja stečajnog postupka, kao i to da se stečajnim upravnicima zarada određuje srazmerno brzini njihovog rada. Što duže radi na stečajnom postupku, stečajnom upravniku će se smanjivati plata, sve do nule, rekao je Dinkić odgovarajući na poslanička pitanja u parlamentu.\n"Planiramo promene u regulativi kojima se uređuje stečajni postupak", rekao je Dinkić, dodajući da je to jedini način da se ubrza rad stečajnih upravnika i skrate stečajni postupci.\n(petak, 26. okt 2012, 13:29) - anonymous [neregistrovani]\n(petak, 26. okt 2012, 04:05) - anonymous [neregistrovani]\n(petak, 26. okt 2012, 01:14) - Jorda [neregistrovani]\n(petak, 26. okt 2012, 01:13) - anonymous [neregistrovani]\n(petak, 26. okt 2012, 00:02) - Jovan Mirkovic, Amerika [neregistrovani]\n(četvrtak, 25. okt 2012, 23:31) - zdeps [neregistrovani]\n(četvrtak, 25. okt 2012, 20:40) - Rile [neregistrovani]\n(četvrtak, 25. okt 2012, 18:25) - posmatrač događaja [neregistrovani]


In memoriam: ЉИЉАНА РАДОЈКОВИЋ (1950-2017.) – Паланачке новине\nIn memoriam: LjILjANA RADOJKOVIĆ (1950-2017.)\nby Palanačke · 16 decembra, 2017\nPočetak decembra odneo je iz našeg grada još jednog časnog i uglednog žitelja, kada je, posle kraće bolesti, umrla je naša sugrađanka Ljiljana Radojković, a sahrana je obavljena na Starom groblju u Palanci .\nLjiljana je rođena 19.3.1950 godine u Palanci, gde je provela čitav svoj životni vek, trudeći se da svojim žarom i nepresušnom životnom energijom oplemeni sebe i sve oko sebe, u čemu je dosta uspevala, što ju je činilo srećnom i dragom osobom za prijateljstvo i druženje.\nZavršila je prvu generaciju Mašinsko – tehničke škole u Palanci 1969. godine i odmah se zaposlila u Drumskim vozilima „GOŠA“, gde je provela ceo svoj radni vek i penzionisala se 2004. godine. Pored radnih rezultata odlikovala se izvanrednim talentom za streljaštvo kojim je počela da se bavi kao srednjoškolac u Streljačkoj družini „ŠULEJIĆ“ , u to vreme jednoj od najboljih ekipa u velikoj Jugoslaviji, koja je pored ostalih vrhunskih rezultata u nizu ,1977. godine bila i prvak Jugoslavije i državni rekorder, što je najveći uspeh palanačkog sporta uopšte.\nU takvoj sredini Ljiljana je 10 godina vladala svim strelištima gde se pojavila i bila jedna od pet najboljih ženskih strelaca u Jugoslaviji, a počesto je iza sebe ostavljala i kolege iz muške kategorije.\nViše godina je bila u prva tri mesta na listi najboljih sportista Palanke i to u veoma jakoj konkurenciji kako kolega strelaca tako i ostalih vrhunskih sportista našeg grada. Početkom 90-ih se povukla iz streljaštva i posvetila porodici i društvenom radu kome je dala pun svoj doprinos, počev od „GOŠE“, Mesne zajednice, pa do Republike. Pored ostalog bila je osam godina predsednica Udruženja žena Palanke i član predsedništva te organizacije na nivou Srbije.\nProvela je 50 godina u srećnom braku sa svojom školskom ljubavi Tomislavom, u kome su imali dve ćerke Marijanu i Jelenu, diplomirane mašinske inženjere , i unuke Sofiju i Petra koji uspešno nastavljaju da grade bolje životne puteve, dok ih Baka Ljiljana umilno gleda sa neba.\nNext story Tri medalje za takmičare KK „Goša“ na „Čačanskom pobedniku“\nPrevious story Za Dan bibliotekara nagrađeni najverniji čitaoci u Biblioteci „Milutin Srećković“


SOFIJA: SAMIT 16+1 – Balkanekspresrb.rs\nPredsednica Vlade Republike Srbije, Ana Brnabić govorila je na Samitu Kine i 16 zemalja centralne i istočne Evrope, koji se danas održava u Sofiji.\nSamit su prethodno otvorili premijeri Kine i Bugarske, Li Kećijang i Bojko Borisov.\nObraćajući se učesnicima Samita, predsednica Vlade istakla je da je za našu zemlju izuzetno važno svevremeno i čelično prijateljstvo Srbije i Kine.\nPredsednica Vlade posebno je zahvalila kineskom premijeru Li Kećijangu na ličnoj podršci u okviru mehanizma 16+1 i kineskoj globalnoj inicijativi „Pojas i put“, koju je pokrenuo predsednik Kine Si Đinping. „Srbija je posvećena aktivnom učešću u ovim inicijativama koje su važne za našu zemlju i za ceo region i koje su doprinele boljem povezivanju i jačanju saradnje“, naglasila je predsednica Vlade, i dodala da su, pored infrastrukturnih projekata, značajni i projekti u oblasti energetike, privrede, ekonomije i kulture.\n„Modernizacija železničke pruge Beograd – Budimpešta, koju zajednički realizuju Srbija, Mađarska i Kina, što je prvi prekogranični projekat u okviru ovog mehanizma saradnje, ključan je za infrastrukturno povezivanje“, istakla je Brnabić. „Upravo zato, za Srbiju je danas najvažnije to što ćemo potpisati Komercijalni ugovor o modernizaciji i rekontrukciji mađarsko- srpske železničke veze na teritoriji Republike Srbije na deonici Novi Sad- Subotica- državna granica (Kelebija), koji je vredan 943 miliona evra“, rekla je premijerka i dodala da je time u potpunosti pokriveno finansiranje i izvođenje radova na projektu.\nPredsednica Vlade je rekla da su regionalni infrastrukturni projekti najvažniji za našu zemlju i da će oni doprineti povezivanju i podstaći ekonomski napredak regiona. Upravo zato, za Srbiju su ključni „Autoput mira“ do albanske luke Drač, autoput koji će povezati Beograd i Sarajevo i autoput do Bugarske.\nNaglasilanje da je izuzetan politički značaj mehanizma 16+1 to što je snažna spona između Istoka i Zapada i Kine i Evrope.\n„Želim da zahvalim narodu Kine, predsedniku Si Đinpingu i premijeru Li Kećijangu, na snažnoj podršci koju pružaju u sprovođenju projekata. To olakšava razmenu dobara i mobilnost ljudi i pozitivno utiče na stabilnost celog regiona i dalji napredak“, istakla je Brnabić.\nU delegaciji na Samitu u Sofiji, koju predvodi premijerka Ana Brnabić, su i potpredsednica Vlade i ministarka građevinarstva, saobraćaja i infrastrukture Zorana Mihajlović i ministar rudarstva i energetike Aleksandar Antić.♦